music: Γενέθλια «Zoom». Η μπουάτ που άλλαξε το ελληνικό τραγούδι\nΓενέθλια «Zoom». Η μπουάτ που άλλαξε το ελληνικό τραγούδι\nΗ Λίνα Νικολακοπούλου έχει πολλές αναμνήσεις από το «Ζουμ». Ξεχωρίζει «δύο μεγάλες προσωπικές χαρές. Την πρώτη την ένιωσα στο Γυμνάσιο, όταν με συνόδευσε η μητέρα μου να δούμε τη Μοσχολιού και τον Καλογιάννη στον «Συνοικισμό Α'» του Μούτση. Η δεύτερη όταν κάναμε με τους Βουτσινά, Παντελιδάκη, Κραουνάκη και Πρωτοψάλτη τα τραγούδια του Μπρέγκοβιτς. Γινόταν πανζουρλισμός...»\nΣτον «Σείριο» του Χατζιδάκι, Β. Λέκκας, Ελλη Πασπαλά, Ηλ. Λιούγκος.\nΤέτοιοι χώροι «δεν παλιώνουν ποτέ». Ακόμα κι αν έχουν περάσει 40 ολόκληρα χρόνια από τη μέρα που άνοιξαν. Το «Ζουμ», για να γιορτάσει φέτος τα 40ά του γενέθλια, παρέδωσε την ευθύνη της διοργάνωσης στη Λίνα Νικολακοπούλου. Κι εκείνη έθεσε ως πρώτο στόχο «να υπάρχει διαρκής ζωή σ' αυτό τον μικρό χώρο».\nΗ σεζόν θα ξεκινήσει για το «Ζουμ» το τελευταίο δεκαήμερο του Νοεμβρίου με ένα σταθερό σχήμα για τις Παρασκευές και τα Σάββατα: η Μελίνα Τανάγρη και το «Τρίφωνο» (Ερωφίλλη, Δημήτρης Υφαντής, Νίκος Κουρουπάκης) θα ανταλλάσσουν ρεπερτόριο, θα ταξιδεύουν στους Ευρωπαίους τροβαδούρους και θα επιδιώκουν ένα πρόγραμμα με άποψη, υπό τη μουσική διεύθυνση του Γιώργου Ζαχαρίου, αλλά και με τη συμμετοχή του «Διδύμου» (των νέων μουσικών Ιάσονα Γρηγορίου και Γιάννη-loud- Πετειναρά, που συνεργάστηκαν με την Τανάγρη στον νέο της δίσκο).\nΣτην εβδομαδιαία ατζέντα του χώρου, ειδική θέση θα έχουν, όμως, και οι Τετάρτες που θα αφιερώνονται στην ποίηση, αρχής γενομένης από τον Τάσο Λειβαδίτη, με τη σκυτάλη μετά στον Νίκο Καρούζο κι ύστερα «ποιητές που αγαπήσαμε. Ελληνες και ξένοι. Κι ο Καβάφης κι ο Βρεττάκος κι ο Πεσόα. Θέλω, πολύ υποκειμενικά, να φωτιστούν ποιητές που με βοήθησαν να αρχίσω να ξεκλειδώνω τη γλώσσα της ποίησης». Κι ακόμα «θα 'θελα εκεί να γονιμοποιηθούν κάποιες επαφές. Π.χ. έχω επιθυμήσει να ακούσω τη φωνή της Μάγιας Λυμπεροπούλου ή της Ρένης Πιττακή. Είναι πολύ χρήσιμο να ξέρουμε ότι υπάρχουν τέτοιες φωνές ανθρώπων, που έχουν θητεύσει στο θέατρο». Ο Λευτέρης Γρίβας, μπαντονεονίστας του κουιντέτου TANGartO, αλλά και το «Τρίφωνο» θα είναι παρόντες υπέρ «του αυθορμητισμού να ειπωθεί ένα τραγούδι με μία κιθάρα κι ένα ακορντεόν...»\nΣτο «Ζουμ» έδωσα τον πρώτο μου στίχο στη Δήμητρα Γαλάνη. Ηταν σε μουσική του Σπανού», θυμάται η Λίνα Νικολακοπούλου\nΕιδικά σ' αυτές τις ποιητικές Τετάρτες επιμένει η Νικολακοπούλου. Εξηγεί: «Συνήθως η χαρά της επικοινωνίας μέσω του ποιητικού λόγου γίνεται σε συγκεκριμένους χώρους, που επισκέπτονται μόνον όσοι αγαπούν την ποίηση. Απευθύνομαι περισσότερο στα νέα παιδιά: να ανοιχτεί μια πόρτα και όποιος θέλει, να έχει γεύσεις. Κι αν δεν τον κερδίσει κάποιος ποιητής, να μη θεωρεί εαυτόν χωρίς κουλτούρα...»\nΑυτό είναι, όμως, και θέμα μνήμης του χώρου: «Οι μπουάτ ήταν φυτώρια πολιτισμού. Κάποτε στο "Ζουμ" έρχονταν παιδιά με ποιήματα στις τσέπες. Η απλούστερη διαδικασία ήταν να πάει ένας νέος και να πει "ρίξτε μια ματιά στο ποίημά μου" κι αυτό να μελοποιηθεί. Αν μπορέσω να φέρω μερικούς καλούς συνθέτες και κάποιους ποιητές, ίσως να κοιτάξουνε ποιήματα νέων ανθρώπων...».\nΕυχές και μια υπόσχεση\nΠολλά ακόμα εύχεται η Νικολακοπούλου για τον χειμώνα που έρχεται:\n* «Είπα για τη Μαρινέλλα; Θα ευχόμουν, εφόσον θα το ήθελε κι η ίδια, να μας κάνει τη χαρά και την τιμή να μας επισκεφτεί. Το λέω με συστολή...».\n* «Θα ευχόμουν κι άλλοι από όσους πέρασαν κατά καιρούς από το "Ζουμ", όταν ξεμπερδέψουν με τις αγωνίες για τις τωρινές τους εμφανίσεις, να δουν αυτή την προοπτική με χαρά. Να 'ρθουν, να γίνει κάτι πολύ ζωντανό. Δεν τους καλώ να στηρίξουν εμένα, αλλά να τιμήσουμε τις ωραίες στιγμές και τις παρέες που μας χάρισε το ελληνικό τραγούδι. Να υπογραμμιστεί ότι όλα αυτά δεν έχουν πάψει να ισχύουν».\n* «Θα ήθελα να δοθεί ένα γενναίο σήμα εμπιστοσύνης στους μικρούς χώρους, στις εναλλακτικές προτάσεις και στα νέα παιδιά, ώστε να δημιουργηθεί η καινούργια δυνατότητα, όπως αυτή που δόθηκε και σ' εμάς όταν ξεκινούσαμε. Φέτος, άλλωστε, με την οικονομική κρίση νομίζω ότι ο κόσμος θα αναζητήσει την εγγύηση μιας μικρότερης κλίμακας και μιας πιο χειροποίητης ψυχαγωγίας. Και το "Ζουμ" είναι παράδειγμα της μακροβιότητας, που μπορεί να έχει ένας χώρος, όταν διατηρεί τον στόχο του».\nΜια βασική υπόσχεση δίνει η Νικολακοπούλου. «Θα κοιτάξουμε», λέει, «να είναι όλα τόσο χαρούμενα, γοητευτικά και ζωντανά που να μη μας πειράζει που δεν καπνίζουμε». Κι αυτό το υπόσχεται μια καπνίστρια. *\nΣΑΡΑΝΤΑ ΧΡΟΝΙΑ ΚΟΜΜΑΤΙΑ\nΗ βραδιά που έπιασαν τον Μανώλη, η στροφή της Μαρινέλλας και η «άνοιξη» του Μάνου\n«Σαράντα χρόνια! Σαν να μην πέρασε μια μέρα...». Ο Γιάννης Χρονόπουλος, ιδιοκτήτης του «Ζουμ», επιστρέφει ωστόσο στο 1969. Και μας ταξιδεύει στις αναμνήσεις του.\n* Η ΠΡΕΜΙΕΡΑ Ανοίξαμε με την Πόπη Αστεριάδη. Την προηγούμενη χρονιά εμφανιζόταν σ' ένα μικρό χώρο με τον Γιάννη Πετρόπουλο. Πήγα, τη βρήκα, συνεννοηθήκαμε, έφτιαξα το «Ζουμ» και το 1969 ξεκινήσαμε.\n* Ο ΛΑΜΠΡΟΠΟΥΛΟΣ Τις μπουάτ τις είχε εμπνευστεί ο Αλέκος Πατσιφάς. Ο Τάκης Λαμπρόπουλος ήταν, όμως, που επενέβη για το πιο έντεχνο-λαϊκό ύφος. Εκείνος μας έκανε το 1970 και το «προξενιό» με το σχήμα Δήμος Μούτσης-Δήμητρα Γαλάνη-Μανώλης Μητσιάς-Βούλα Σαββίδη-Κωστής Χρήστου. Ηταν κι η «Columbia» από πίσω κι έγινε πανικός. Κάθε βράδυ τρεις παραστάσεις: 8-10, 10-12, 12-2 π.μ.\n* Η ΜΟΣΧΟΛΙΟΥ Πάντα έπαιζε ρόλο το θέμα του ρεπερτορίου. Το 1972 φέραμε τη Μοσχολιού. «Μα είστε με τα καλά σας; Τι θα κάνει αυτή στην Πλάκα;», μας έλεγαν. Είχε ηχογραφήσει, όμως, με τον Καλογιάννη τον «Συνοικισμό Α'» του Μούτση. Ολη εκείνη τη χρονιά, λοιπόν, έλεγε τα τραγούδια από τον δίσκο και γινόταν χαμός. Και σε όσους της ζητούσαν τη μεγάλη επιτυχία της με τον Ζαμπέτα, απαντούσε: «Τον "αλήτη" τον άφησα στην... παραλία»!\n* ΧΟΥΝΤΑ Δεν θα ξεχάσω ποτέ εκείνο το βράδυ του '73, που πιάσαν τον Μητσιά. Παίζαμε τη «Ρωμιοσύνη» του Μίκη, που απαγορευόταν. Ηρθαν και τον περίμεναν να βγει, όχι από την κεντρική είσοδο της Κυδαθηναίων, αλλά στην πίσω πόρτα της Φαρμάκη. Κι εμάς μας σφραγίσανε το μαγαζί για 20 μέρες.\n* «ΚΑΡΑΜΑΝΛΗΣ 'Η ΤΑΝΚΣ» Οταν το δήλωσε ο Μίκης στους δημοσιογράφους, ήταν στο «Ζουμ», (σ.σ. Ο Μίκης έκανε την περιβόητη δήλωση, που ξεσήκωσε τότε την Αριστερά εναντίον του, εν όψει των εκλογών του Νοεμβρίου του '74 κι ενώ από τον Ιούλιο είχε σχηματιστεί κυβέρνηση εθνικής ενότητας υπό τον Κωνσταντίνο Καραμανλή).\n* ΑΤΜΟΣΦΑΙΡΑ Καθημερινή, Σαββατοκύριακο ή γιορτή, για εμάς ήταν το ίδιο. Ελάχιστοι έκαναν τότε κράτηση. Ξεκινούσαν κι έρχονταν στην Πλάκα, όπου ήταν μαζεμένοι όλοι οι καλλιτέχνες. Δεν έβρισκαν θέση σ' εμάς; Πήγαιναν στον «Ζυγό». Δεν έβρισκαν κι εκεί; Πήγαιναν στη «Διαγώνιο»...\n* ΔΙΑΡΚΕΙΑ Δύο-δυόμισι ώρες το περισσότερο κράταγε το πρόγραμμα. Εμείς δεν ήμασταν ποτέ ξενυχτάδικα. Ακόμα και με τη Μαρινέλλα ή τον Μητροπάνο, 12.30 είχαμε κλείσει. Γι' αυτό ούτε και με την απαγόρευση του ωραρίου είχαμε ποτέ πρόβλημα.\n* ΤΟ ΠΟΤΟ.Η τιμή ήταν φιξ. Ηταν π.χ. 100 δραχμές - ούτε 90 ούτε 110. Κι αυτό ήταν πολύ σοβαρό θέμα. Ηξερε ο άλλος τι να υπολογίσει. Και δεν προλάβαινε να μεθύσει...\n* ΤΟ ΚΟΙΝΟ Και τότε και τώρα το κοινό ήταν ίδιο: και νεολαία και μεγαλύτεροι.\n* ΟΙ ΦΟΙΤΗΤΕΣ Δεν υπάρχουν πια φοιτητές, που έγραφαν ποιήματα και τα έδιναν στους συνθέτες. Αυτό τότε ήταν κανόνας. Ερχονταν με τα χαρτιά στην τσέπη και τα έδιναν στους συνθέτες: στον Σπανό, στον Λοΐζο...\n* ΟΙ ΜΕΓΑΛΕΣ ΑΛΛΑΓΕΣ Η Μαρινέλλα άλλαξε τους χώρους: ήθελε φώτα, καλύτερους εξαερισμούς, ηχητικά. Κι ο Νταλάρας το ίδιο. Ηταν κι οι δύο σκληροί στις διαπραγματεύσεις. Εκεί που έπαιρναν μια δραχμή, σου 'λεγαν «θα πάρω μισή, αλλά θέλω αυτό». Το ίδιο κι η Χαρούλα. Μετά έγιναν όλοι απαιτητικοί.\n* ΟΙ ΚΑΙΝΟΤΟΜΙΕΣ Ολο το καλό ελληνικό τραγούδι στην Πλάκα γράφτηκε, ανεξάρτητα από εποχές. Κι οι τάσεις: Μαρινέλλα-Χατζής -που ήταν κάτι το ανεπανάληπτο- ξεκίνησαν μια τάση τότε. Κραουνάκης-Νικολακοπούλου-Πρωτοψάλτη, άλλη... Πάντα έκανα νέες δουλειές. Πίστευα ότι ορισμένοι έχουν άστρο.\n* Ο ΣΕΙΡΙΟΣ (1987-1989). Ο δεύτερος μεγάλος κύκλος του «Ζουμ». Εφερε ο Χατζιδάκις όλους τους καλλιτέχνες, που είχαν περάσει από τη δισκογραφική του κι άλλους ακόμα. Τι να πρωτοθυμηθώ; Σαββόπουλο, Πανούση, Κατσιμιχαίους, Πυξ-Λαξ, Θαλασσινό, Αρβανιτάκη, Ρος Ντέιλι; Μυσταγωγία..\n* Η ΑΠΑΓΟΡΕΥΣΗ ΤΩΝ ΚΕΝΤΡΩΝ ΣΤΗΝ ΠΛΑΚΑ Εμείς τη γλιτώσαμε, γιατί είχαμε άδεια που έγραφε «Μπουάτ-κέντρο διασκεδάσεως», ενώ όσοι είχαν άδεια που έγραφε «Μπαρ» έκλεισαν. Τελικά διασωθήκαμε 4-5, ενώ όσο περισσότερες μπουάτ υπήρχαν τόσο καλύτερα ήταν για όλους. Ερήμωσε η περιοχή. Μακάρι να ξαναδώσουν τέτοιους χώρους στην Πλάκα γιατί είναι κρίμα.\n* ΦΩΝΗ ΚΑΙ... ΜΠΟΥΤΙ Τότε τα ονόματα ήταν διαχρονικά, τώρα για μια νύχτα. Δεν έχουν σχέση οι παλιοί τραγουδιστές με τους νέους. Τότε δεν έβγαζαν το μπούτι για να τραγουδήσουν...\n* ΤΟ ΜΕΛΛΟΝ Για μένα τελείωσαν οι μεγάλοι χώροι. Κάθε χρόνος, που θα περνάει, θα γυρίζει ο κόσμος στους μαζεμένους χώρους.\n* ΤΟ ΠΑΡΕΛΘΟΝ Μεγάλωσα και δεν μπορώ να θυμηθώ κι όλους όσοι πέρασαν από το «Ζουμ». Ανέφερα ήδη μερικούς. Πέρασε ο Μίκης Θεοδωράκης με την ορχήστρα του, η Μπέλλου, η Βιτάλη, ο Θέμης Ανδρεάδης, η Μαρίζα Κωχ, ο Κούτρας, η Γλυκερία, ο Μπιθικώτσης, ο Λιδάκης, ο Σαββόπουλος, η Βίσση, ο Μητροπάνος, οι Φατμέ κι όταν έχασα ένα κομμάτι του «Ζουμ» και μου έμεινε το «μικρό», Ζούνη, Μουτσάτσου, Αλκαίου, Παπάζογλου, Αγαμοι Θύται, Κότσιρας, Πλέσσας, Πασπαλά, Raining Pleasure... Παναγία μου, κάποιους θα έχω ξεχάσει.\n*ΤΙ ΔΕΝ ΘΑ ΞΕΧΑΣΩ Η βραδιά που έπιασαν τον Μανώλη, ξεχνιέται; Το ρεσιτάλ της Μαρινέλλας μου 'χει μείνει. Κι ο Χατζιδάκις, δεν το συζητάμε.\nΠρώτη φορά ορχήστρα\n«Οταν πρωτοεμφανίστηκα στο τραγούδι, ήταν ακόμα η ωραία εποχή των μπουάτ. Το 1969, μαζί με τη Γαλάνη και τον Μητσιά, κάναμε την πρώτη μεγάλη αλλαγή: μέχρι τότε οι μπουάτ λειτουργούσαν με μια κιθάρα κι ένα πιάνο. Εμείς στο "Zoom" εγκαταστήσαμε μια στέρεη ορχήστρα, που έπαιζε τόσο καλά ώστε κάποιος περαστικός νόμιζε ότι άκουγε δίσκο. Ο Καρνέζης έπαιζε μπουζούκι, ο Βαρδής κιθάρα, ο Γκοβόστης ντραμς κ.ά.». Ετσι περιέγραφε ο Δήμος Μούτσης σε ένα κείμενό του στην «Ε» το 2001, την πρώτη μουσική καινοτομία που έζησε ο χώρος της Κυδαθηναίων. Εμελε να ζήσει πολλές ακόμα...\nΤης ΝΑΤΑΛΙ ΧΑΤΖΗΑΝΤΩΝΙΟΥ, Ελευθεροτυπία, Σάββατο 17 Οκτωβρίου 2009\nΕτικέτες Μπουάτ Zoom


Αναρτήθηκε από exomatiakaivlepo την Δεκεμβρίου 15, 2012\nsma Σάβ Δεκ 15, 02:40:00 μ.μ. 2012\nΗ πράξη νομοθετικού περιεχομένου προβλέπεται από το σύνταγμα έχει συγκεκριμένη χρονική ισχύ και πρέπει να επικυρωθεί από το Κοινοβούλιο.\nΟπότε οι αλαλαγμοί για πραξικοπήματα και λοιπές μπουρδίτσες περιττεύουν .....\nΕπί της ουσίας η ασυλία αφορά τη περίπτωση που δεν θα ανταποκριθεί η χώρα στους όρους της δανειακής και δεν πληρώνει. Γιατί λοιπόν προδικάζουν κάποιοι οτι η χώρα και πάλι θα φερθεί μπαταχτσίδικα, μήπως ξέρουν κατι που δεν ξέρουμε ?\nΓιώργος Φωτεινός Σάβ Δεκ 15, 04:14:00 μ.μ. 2012\nΕκτός απο τη συμμορία των προδοτών υπάρχουν και οι τσανακογλύφτες τους που ελπίζουν να κερδίσουν ένα ξεροκόμματο απο τα ξέσκισμα της χώρας μας και του λαού μας. Δεν ξέρω αν ανήκει στην κατηγορία αυτή ο σχολιαστής Adler ή αν είναι απλώς βλαξ.\nΔεν θ' απαντήσω επί της ουσίας στις ανοησίες που αραδιάζει γιατί βαριέμαι κι άλλωστε είναι βέβαιο οτι θα αραδιάσει και πάλι σαθρά επιχειρήματα. Έχουν γίνει τόσες αναλύσεις τα τελευταία δυόμιση χρόνια απο έγκυρους συνταγματολόγους, που όταν κάποιος κλείνει τα μάτια ή τ' αφτιά του σ' αυτές, ή είναι όργανο της ληστοσυμμορίας που μας κυβερνάει ή είναι απλώς ηλίθιος.\nexomatiakaivlepo Σάβ Δεκ 15, 08:51:00 μ.μ. 2012\nΚύριε Φωτεινέ, μπορούμε να διαφωνούμε με απόψεις ή σχόλια άλλων και αυτό είναι λογικό.θα ήθελα να σας παρακαλέσω και εσάς αλλά και όλους τους σχολιαστές να είστε πιο κόσμιοι σε ότι αφορά τους χαρακτηρισμούς σας.\nsma Σάβ Δεκ 15, 08:57:00 μ.μ. 2012\nΚαλή η προσπάθεια , αλλά εσύ δεν έχεις ανακαλέσει ακόμα αυτά που μου έγραψες που ουσιαστικά δίνει το δικαίωμα στον κάθε "κύριο" να υβρίζει ....\nΓιώργος Φωτεινός Κυρ Δεκ 16, 01:33:00 μ.μ. 2012\nΖητώ συγνώμη από τον διαχειριστή αν ένιωσε εκτεθειμένος από το ύφος του σχολίου μου. Ειλικρινά δεν είχα την πρόθεση να τον φέρω σε δύσκολη θέση.\nΌσο για τον Adler, που φόρτωσε με απανωτές διαμαρτυρίες και γκρίνια προς τον διαχειριστή το χώρο των σχολίων, ένα έχω να πω: Βρισκόμαστε πλέον ως χώρα και ως λαός σε ελεύθερη πτώση στον γκρεμό όπου μας έχουν ρίξει. Σε λίγο καιρό, αν συνεχίσουμε έτσι, θα πάψει να υφίσταται το ελληνικό κράτος όπως το γνωρίζαμε και κατ’ επέκταση κι εμείς ως πολίτες ελεύθερου κράτους.\nΩς εκ τούτου, "ευγένειες" άνευ λόγου τις θεωρώ περιττές. Ο καθένας παίρνει θέση στη λαίλαπα. Ή είναι μαζί με τον ελληνικό λαό ή μαζί με τη ληστοσυμμορία. Ανεξαρτήτως αν το κάνει συνειδητά ή από βλακεία. Όσο οι τύποι σαν τον Adler εκφράζουν δημοσίως θέσεις που εκ των πραγμάτων ευνοούν την ντόπια και διεθνή οικονομικοπολιτική μαφία του χρηματοπιστωτικού συστήματος, θα έχουν την ίδια απαξιωτική αντιμετώπιση. Η περιφρόνηση τους αξίζει, όσο κι αν θίγονται ή διαμαρτύρονται για δήθεν "έλλειψη ευγένειας" από τους συνομιλητές τους.\nΤουλάχιστον έτσι υπάρχει μια αμυδρή ελπίδα να συνέλθουν και να κατανοήσουν που οδηγούμαστε.\nsma Κυρ Δεκ 16, 05:38:00 μ.μ. 2012\nΔυστυχώς υπάρχουν ορισμένοι 'k;yrioi' που νομίζουν οτι έχουν το δικαίωμα να υβρίζουν τον καθένα που διατυπώνει οποιαδήποτε άποψη που δεν τους αρέσει.\nΚαι τι δεν τους αρέσε ?\nΔεν τους άρεσε οτι έγραψα τι σημαίνει πράξη νομοθετικού περιεχομένου και από που προβλέπεται.\nΔεν τους άρεσε οτι έγραψα οτι κάποιοι προεξοφλούν οτι η δανειακή θα αποτύχει και θα ενεργοποιηθούν όλα αυτά τα κακά που προβλέπονται από τη σύμβαση και τα μνημόνια.\nΟχι "κύριε" δεν έχετε το δικαίωμα να υβρίζετε κανένα, περισσότερο δε εσείς που θέλετε να λέτε ότι είστε και άνθρωπός του πνέυματος.\nΜπορούσατε καλλιστα να πείτε την όποια θέση σας και αν είχατε δίκιο δεν θα είχα κανένα απολύτως λόγο να την υιοθετήσω, βρίζοντας όμως χάνετε το όποιο δίκιο σας.\nΤέλος, δεν γκρινιάζω και δεν διαμαρτύρομαι άσκοπα, διαμαρτύρομαι γιατί δεν ΕΠΙΤΡΕΠΩ σε κανέναν να φέρεται απεναντί μου με το τρόπο που επιλέξατε εσείς.\nΓιώργος Φωτεινός Κυρ Δεκ 16, 08:29:00 μ.μ. 2012\nΘα μπω λοιπόν στην ουσία των γραφομένων σου αφού επιμένεις.\nΓράφεις: “Δεν τους άρεσε οτι έγραψα τι σημαίνει πράξη νομοθετικού περιεχομένου και από που προβλέπεται”.\nΜάθε να διαβάζεις αγαπητέ.\nΆρθρο 44, &1: «Σε έκτακτες περιπτώσεις εξαιρετικά επείγουσας και απρόβλεπτης ανάγκης ο Πρόεδρος της Δημοκρατίας μπορεί, ύστερα από πρόταση του Yπουργικού Συμβουλίου, να εκδίδει πράξεις νομοθετικού περιεχομένου».\nΜήπως λοιπόν συντρέχουν συνθήκες «εξαιρετικά επείγουσας και απρόβλεπτης ανάγκης» όπως γράφει το άρθρο του συντάγματος; Δηλ. πόλεμος, φυσικές καταστροφές από θεομηνία κλπ; Αν όχι, τότε σημαίνει ότι είτε με επιπολαιότητα διάβασες τη συγκεκριμένη παράγραφο του συντάγματος, είτε την διαστρεβλώνεις συνειδητά.\nΓράφεις: “Δεν τους άρεσε οτι έγραψα οτι κάποιοι προεξοφλούν οτι η δανειακή θα αποτύχει και θα ενεργοποιηθούν όλα αυτά τα κακά που προβλέπονται από τη σύμβαση και τα μνημόνια”.\nΤο ότι θα αποτύχουν οι όροι της νέας δανειακής σύμβασης το προεξοφλεί ο ίδιος ο κ. Στουρνάρας στο προσχέδιο του προϋπολογισμού 2013, όταν γράφει:\n«Ως προς την απόδοση των μέτρων για τη δημοσιονομική προσαρμογή θα πρέπει να αναφερθεί η μικρότερη, σε σχέση με την αύξηση των συντελεστών, αποδοτικότητα των φορολογικών εσόδων»… «…σύμφωνα με εκτιμήσεις της Τράπεζας της Ελλάδος, τα 2/3 της υστέρησης του συνόλου των εσόδων από έμμεσους και άμεσους φόρους αποδίδονται στην ύφεση της οικονομικής δραστηριότητας»… «Φαίνεται ότι η Ελληνική οικονομία έχει περιπέσει σε ένα φαύλο κύκλο δημοσιονομικής προσαρμογής – ύφεσης – μη επίτευξης των δημοσιονομικών στόχων, με κεντρικό σημείο αναφοράς την εντεινόμενη αβεβαιότητα»…\nΤο ότι εσύ θέλεις να εμφανίζεσαι… στουρναρότερος ακόμη και από τον ίδιο τον Στουρνάρα, μην το εκλαμβάνεις ως ύβρη αλλά ως κολακεία.\nΤέλος, δέχομαι ότι προσβλήθηκες από το ύφος μου, πράγμα απολύτως ανθρώπινο και κατανοητό, και αν χρειαστεί να σου ζητήσω συγνώμη, θα το κάνω. Μην παραβλέπεις όμως ότι οι προσβλητικές εκφράσεις ξεκίνησαν από εσένα τον ίδιο, όταν άφησες να εννοηθεί ότι όλοι όσοι διαφωνούμε μ’ αυτή την καταστροφική για τη χώρα μας πολιτική, «αλαλάζουμε» και λέμε «μπουρδίτσες». Όπως και το ότι αποκαλείς ολόκληρο τον ελληνικό λαό (και άρα κι εμένα)… «μπαταχτσήδες»!\nΈγραψες: “Οπότε οι αλαλαγμοί για πραξικοπήματα και λοιπές μπουρδίτσες περιττεύουν”… “η χώρα και πάλι θα φερθεί μπαταχτσίδικα”…\nΌποιος σπέρνει ανέμους θερίζει θύελλες. Όταν εσύ ο ίδιος χρησιμοποιείς προσβλητικές εκφράσεις στο σχόλιό σου, θα υποστείς την ίδια αντιμετώπιση. Μην διαμαρτύρεσαι λοιπόν.\nsma Δευ Δεκ 17, 08:32:00 μ.μ. 2012\nΜετά το πιο πάνω σχόλιο, οφείλω με τη σειρά μου να κάνω ορισμένες επισημάνσεις :\n1/ Πολύ σωστά αναφέρεται το άρθρο 44 &1, αλλά υπάρχει και συνέχεια στο ίδιο άρθρο που αναφέρει «…..Oι πράξεις αυτές υποβάλλονται στη Bουλή για κύρωση σύμφωνα με τις διατάξεις του άρθρου 72 παράγραφος 1, μέσα σε σαράντα ημέρες από την έκδοσή τους ή μέσα σε σαράντα ημέρες από τη σύγκληση της Bουλής σε σύνοδο. Aν δεν υποβληθούν στη Bουλή μέσα στις προαναφερόμενες προθεσμίες ή αν δεν εγκριθούν από αυτή μέσα σε τρεις μήνες από την υποβολή τους, παύουν να ισχύουν στο εξής.». Οπότε για να έχει μόνιμη ισχύ η νομοθετική ρύθμιση πρέπει να ψηφισθεί στη Βουλή ειδάλλως αυτοδίκαια παύει η ισχύς της (αυτό ανέφερα και στο σχολιό μου). Αρα ας περιμένουμε να δούμε θα περάσει από τη Βουλή, θα ψηφισθεί, ποιες θα είναι οι θέσεις των κομμάτων. ¨Αν τώρα είναι εξαιρετικά επείγον αυτό το θέμα εξετάζεται από την κυβέρνηση. Η επίμαχη τροποποίηση θεωρείται προαπετούμενο για την εκταμίευση της δόσης οπότε κατά τη γνώμη μου δύναται να θεωρηθεί εξαιρετικά επείγον , λαμβάνοντας υπόψη τα ταμειακά αποθέματα και τον άμεσο κίνδυνο πτώχευσης της χώρας. Κατόπιν αυτών τα περί πραξικοπήματος που αναφέρονται στο http://exomatiakaivlepo.blogspot.com/2012/12/blog-post_3477.html (σε αυτό το άρθρο αναφέρομαι) τα θεωρώ τουλάχιστον άστοχα , ενώ όλο το άρθρο το θεώρησα καλώς ή κακώς ως «μπουρδίτσα» (mea culpa).\n2/ Όσον αφορά την προεξόφληση της αποτυχία του νέου μνημονίου και δανειακής, ορθά αυτά που αναφέρονται είναι στο προσχέδιο του προϋπολογισμού 2013, αλλά αποτελούν ένα ελάχιστο απόσπασμα της εισηγητικής (σελ6) και αφορά την παρούσα κατάσταση και όχι την επιθυμητή για τα επόμενα χρόνια, κατόπιν των μέτρων που θα ληφθούν. Ας δεί λοιπό ο κάθε ενδιαφερόμενος το πλήρες κείμενο στο http://www.minfin.gr/content-api/f/binaryChannel/minfin/datastore/5c/12/e9/5c12e969acb027b298bc732a8e320ac774cb53e7/application/pdf/PROSXEDIO_2013.pdf και εύκολα θα καταλάβει αν προεξοφλείτε όπως λανθασμένα αναφέρεται στο πιο πάνω σχόλιο του κ. Φωτεινού. Οπότε δεν γίνομαι στουρναρότερος από τον Στουρνάρα, απλά μελετώ και δεν είμαι τόσο πεσιμιστής ώστε να προεξοφλώ την αποτυχία της κάθε προσπάθειας πρίν ακόμα την δω να υλοποιείται.\n3/ Σχετικά με τις προσβλητικές εκφράσεις μου. Επ΄ουδενί δεν ήθελα να προσβάλλω κανέναν ειδικά δε με κάποιον που έχει την αντίθετη γνώμη από εμένα. Απλά ήθελα να δωσω έμφαση σε αυτά που γράφονται συχνά χάριν εντυπωσιασμού για πραξικοπήματα, που προσωπικά τα θεωρώ απαράδεκτα, καθώς η Ελλάδα έχει υποφέρει τα πάνδεινα από πραξικοπήματα και συνταγματικές εκτροπές πού οδήγησαν ακόμα και σε απώλεια εθνικού εδάφους.\n4/ Όσον αφορά το «μπαταχτσίδικη». Κατά αρχάς και πάλι χρησιμοποιείτα μέρος του σχολίου μου που ήταν ένα ρητορικό ερώτημα, «Γιατί λοιπόν προδικάζουν κάποιοι οτι η χώρα και πάλι θα φερθεί μπαταχτσίδικα…..?¨», προς όλες τις κασάνδρες που προδικάζουν την αποτυχία της προσπάθειας για έξοδο από τη κρίση και αποφυγή της πτώχευσης.\n5/ Επίσης πρέπει να διευκρινιστεί ότι επ’ ουδενί δεν θεωρώ τον ελληνικό λαό μπαταχτσή (κακοπληρωτή) και μάλλον δεν έγινα κατανοητός. Η λέξη «χώρα» είναι συνώνυμο του κράτους που έχει και την έννοια της κρατικής εξουσίας http://el.wiktionary.org/wiki/%CF%87%CF%8E%CF%81%CE%B1\nΟπότε με τη χώρα αυτό που εννοώ είναι αυτούς που εξουσιάζουν και όχι τους απλούς πολίτες, που βιαστικά βγήκε το αυθαίρετο συμπέρασμα. Και όλοι μας γνωρίζουμε πολύ καλά ότι η σημερινή κατάσταση είναι αποτέλεσμα αυτής της επί σχεδόν 35χρόνια κακοδιαχείρισης και αδυναμίας εκπλήρωσης των υποχρεωσεών μας στους εκάστοτε δανειστές που οδηγούσαν σε συνεχείς δανεισμούς, με αποτέλεσμα την σημερινή κατάσταση.\nsma Δευ Δεκ 17, 08:33:00 μ.μ. 2012\nΕλπίζω μετά από όλα αυτά να έγινε αντιληπτό το αρχικό μου σχόλιο.\nΤελειώνοντας θα ήθελα να επισημάνω ότι στη σημερινή κατάσταση θα πρέπει να καταλάβουμε όλοι μας ότι δεν πρέπει να είμαστε διχασμένοι και περιχαρακωμένοι σε αδιάλλακτες και δογματικές θέσεις κατηγορώντας ο ένας τον άλλο, αλλά αντιθέτως να είμαστε ενωμένοι και μέσα από την όποια διαφωνία μας να συνθέσουμε το καλύτερο δυνατόν για αυτό το τόπο που όλοι αγαπούμε και όλοι θέλουμε να δούμε να μεγαλουργεί και πάλι.\nΥΓ1 Στον κ. Φωτεινό θα ευχηθώ κάθε επιτυχία στο έργο του και ειδικά με τα Προμήθεια, αλλά θα του συστήσω να είναι πιο προσεκτικός όταν απευθύνεται σε συμπολίτες του όταν μάλιστα δεν τους γνωρίζει.\nΥΓ2 Τον διαχειριστή του μπλογκ θα τον ευχαριστήσω για την μέχρι τώρα φιλοξενία , αλλά λόγω της καχυποψίας που με αντιμετώπισε αναγκάζομαι να μην επανέλθω στο μπλογκ.\nΓιώργος Φωτεινός Τρί Δεκ 18, 04:16:00 μ.μ. 2012\nΣε ό,τι αφορά τις επισημάνσεις σου, μία προς μία:\n1. Ένα θέμα που καθυστερεί από τον Ιούνιο (η εκταμίευση της δόσης), δεν μπορεί να θεωρηθεί επ’ ουδενί τον… Δεκέμβριο ως «περίπτωση εξαιρετικά επείγουσας και απρόβλεπτης ανάγκης». Διότι δεν είναι ούτε «εξαιρετικά επείγον» ούτε πολύ περισσότερο «απρόβλεπτο» κάτι που χρονίζει επί έξι ολόκληρους μήνες! Πολύ περισσότερο όταν δεν έχει καμία σχέση με τα «ταμειακά αποθέματα» της χώρας όπως γράφεις, αφού δεν θα πάει στα ταμεία του κράτους ούτε σέντσι τσακιστό από την δόση (τα ταμεία του για τις τρέχουσες ανάγκες του, τα ενισχύει το κράτος από τα έντοκα γραμμάτια που εκδίδει κάθε τόσο κι όχι από τις «δόσεις» των δανείων που πάνε σχεδόν εξ’ ολοκλήρου στα τοκοχρεολύσια και στην κερδοσκοπία των διεθνών και ντόπιων τραπεζιτών).\nΣυμπέρασμα: Με άλλοθι μια τραβηγμένη απ’ τα μαλλιά και εντελώς στρεβλή ερμηνεία του συντάγματος, εκδίδονται σωρηδόν πράξεις νομοθετικού περιεχομένου, μία εκ των οποίων η συγκεκριμένη που πολύ σωστά την καταγγέλλει το άρθρο του οικείου μπλογκ.\nΓράφεις: «Αρα ας περιμένουμε να δούμε θα περάσει από τη Βουλή, θα ψηφισθεί, ποιες θα είναι οι θέσεις των κομμάτων».\nΕίναι δυνατόν να περιμένουμε να... δούμε τις θέσεις των κομμάτων; Δεν τις γνωρίζουμε τις θέσεις των κομμάτων της συγκυβέρνησης; Εφόσον με την έγκρισή τους εκδόθηκε η πράξη νομοθετικού περιεχομένου, άρα συμφωνούν! Τι να περιμένουμε λοιπόν να δούμε; Το αν θα το ψηφίσουν; Ισχυρίζεσαι δηλ. ότι τα κόμματα τα οποία συμφώνησαν στην έκδοσης της πράξης νομοθετικού περιεχομένου, μπορεί να… διαφωνήσουν στην ψήφισή του;\nΔεν ξέρω φίλε μου εάν συνειδητά ή εν τη αφελεία σου χρησιμοποιείς τέτοια έωλα επιχειρήματα για να υπερασπιστείς τις κυβερνητικές επιλογές.\n2. Όταν έχουν ήδη προηγηθεί δύο μνημόνια και δύο επικαιροποιήσεις, οδηγώντας τη χώρα και το λαό μας στην εξαθλίωση και στην καταστροφή, το να ελπίζει κάποιος ότι η νέα δανειακή και το τρίτο μνημόνιο μπορεί να… «πετύχουν»(!), δεν αποδεικνύει ότι δεν είναι πεσιμιστής. Αποδεικνύει ότι είναι απλώς αιθεροβάμων ή τελείως αφελής. Πράγμα που σημαίνει ότι η έκφραση «σφάξε με αγά μ’ ν’ αγιάσω» επικαιροποιείται ξανά, μετατρέποντας αυτούς τους αφελείς σε πειθήνια πρόβατα επί σφαγή.\n3. Αν δεν έχεις καταλάβει ότι ήδη έχουν συντελεστεί συνταγματικά πραξικοπήματα και συνταγματικές εκτροπές που οδηγούν σε απώλεια ακόμη και εθνικού εδάφους, τότε τι να πω; Ξαναδιάβασε το άρθρο του παρόντος μπλογκ που τόσο γρήγορα βιάστηκες να λοιδορήσεις. Και πες μου αν η παραίτηση από την εθνική κυριαρχία «αμετάκλητα και ανεπιφύλακτα» (όπως ρητά αναφέρεται στην πράξη νομοθετικού περιεχομένου που νομιμοποιεί τη δανειακή σύμβαση), αποτελεί ή όχι πράξη εθνικής προδοσίας. Διότι κανένας υπουργός ή πρωθυπουργός δεν έχει το δικαίωμα να παραχωρεί εθνική κυριαρχία. Οι τελευταίοι που το αποτόλμησαν, καταδικάστηκαν στη δίκη των δωσιλόγων το 1945 και πέθαναν στη φυλακή μέσα στον αποτροπιασμό της ελληνικής κοινωνίας για τις πράξεις τους.\n4. & 5. Δέχομαι ότι με τη φράση «μπαταχτσίδικη» δεν εννοούσες τον ελληνικό λαό αλλά την κρατική εξουσία. Παραβλέπεις όμως κάτι: Ότι η κρατική εξουσία δεν ήταν ποτέ «μπαταχτσίδικη» απέναντι στις «υποχρεώσεις» της προς τους διεθνείς τοκογλύφους, πολύ απλά διότι αυτές τις υποχρεώσεις της τις ξεπλήρωνε πάντοτε και με το παραπάνω ξεζουμίζοντας τον ελληνικό λαό. Ένα λαό που έχει υποφέρει τα πάνδεινα από το 1830 μέχρι σήμερα για να πληρώνει πλασματικές δήθεν υποχρεώσεις, πλασματικά δάνεια υπό το άρτιο και πανωτόκια επί πανωτοκίων, χωρίς να έχει ωφεληθεί το ελάχιστο.\nΌσο για «τις κασάνδρες που προδικάζουν την αποτυχία της προσπάθειας» όπως γράφεις, προφανώς δεν έχεις αντιληφθεί ότι δεν υφίσταται ΚΑΜΙΑ απολύτως προσπάθεια «για έξοδο από τη κρίση και αποφυγή της πτώχευσης» από τους κυβερνώντες. Αλλά δεν θέλω να επεκταθώ επ’ αυτού. Μπορείς να συνεχίσεις να ελπίζεις ότι οι ίδιοι άνθρωποι που μας οδήγησαν στην καταστροφή, έχουν ξαφνικά ανανήψει από τα τέλη Νοεμβρίου. Είπαμε: Το «σφάξε με αγά μ’ ν’ αγιάσω» αποκτά και πάλι επίκαιρο περιεχόμενο σε ένα τμήμα (θέλω να πιστεύω μικρό) των συμπολιτών μας.\nΓιώργος Φωτεινός Τρί Δεκ 18, 04:17:00 μ.μ. 2012\nΣυμφωνώ απολύτως με την τελευταία σου παράγραφο όπου γράφεις: «Τελειώνοντας θα ήθελα να επισημάνω ότι στη σημερινή κατάσταση θα πρέπει να καταλάβουμε όλοι μας ότι δεν πρέπει να είμαστε διχασμένοι και περιχαρακωμένοι σε αδιάλλακτες και δογματικές θέσεις κατηγορώντας ο ένας τον άλλο, αλλά αντιθέτως να είμαστε ενωμένοι και μέσα από την όποια διαφωνία μας να συνθέσουμε το καλύτερο δυνατόν για αυτό το τόπο που όλοι αγαπούμε και όλοι θέλουμε να δούμε να μεγαλουργεί και πάλι».\nΘα συμπλήρωνα όμως ότι για να γίνει αυτό, απαραίτητη προϋπόθεση είναι να συνειδητοποιήσουμε πως οι κυβερνώντες δεν λειτουργούν παρά ως κολαούζοι των διεθνών και ντόπιων τοκογλύφων. Πως χρειάζεται μια αναγεννητική προσπάθεια παρά και ενάντια στο υπάρχον πολιτικο-οικονομικό κατεστημένο. Πως χρειαζόμαστε νέο σύνταγμα που να κατοχυρώνει τα δικαιώματα των πολιτών και του λαού ευρύτερα. Αν δεν τα συνειδητοποιήσουμε αυτά κι αν δεν ωθηθούμε προς αυτή την κατεύθυνση ενωμένοι, θα είμαστε άξιοι της μοίρας που μας προορίζουν οι ντόπιοι πολιτικοί και οικονομικοί ολιγάρχες σε συνεργασία με τα ξένα αφεντικά τους. Της μοίρας δηλ. των δουλοπαροίκων χρέους (αυτός ακριβώς είναι ο διεθνής νομικός και οικονομικός όρος για τις περιπτώσεις σαν τη δική μας).\nΔεν χαίρομαι όταν χρησιμοποιώ σκληρό και προσβλητικό ύφος για ανθρώπους έντιμους και ειλικρινείς (στην κατηγορία την οποία κρίνω ότι ανήκεις). Ελπίζω όμως να αποτελέσει αυτή η έστω και ιδιόρρυθμη επικοινωνία μας σ’ αυτό το φιλόξενο μπλογκ, την αφορμή να εξετάσεις και με μια άλλη οπτική τα πράγματα. Την οπτική δηλ. της συνεχούς κοροϊδίας που μας υποβάλλει η εθελόδουλη και δωσίλογη κυβερνώσα πλειοψηφία με σκοπό τον πλήρη εξανδραποδισμό μας και την ολοκληρωτική παράδοση της χώρας στα νύχια των γερμανικών συμφερόντων και της διεθνούς τοκογλυφίας (χωρίς να σημαίνει ότι δίνω άφεση στις κοροϊδίες των αντιπολιτευτικών κομμάτων του σημερινού κοινοβουλίου).\nΣ’ ευχαριστώ για τις ευχές σου. Ευελπιστώ –παρά τις πρόσκαιρες εντάσεις της διαδικτυακής μας επαφής- να βρεθούμε πλάι πλάι σε κοινά μετερίζια και στον κοινό αγώνα που θα απαιτηθεί για να πάρουμε την Ελλάδα στα χέρια μας.\nsma Τρί Δεκ 18, 09:43:00 μ.μ. 2012\nΠαρότι πιο πάνω έγραψα ότι δεν θα επανέλθω στο μπλογκ, αλλά λόγω του μακροσκελούς απαντητικού σχολίου του κ. Φωτεινού, θα ήθελα να σχολιάσω αυτά που αναφέρονται ανα παράγραφο :\n1/ Θα δεχθώ εν μέρει τον όρο «στρεβλή ερμηνεία του συντάγματος» , αλλά αυτό που δεν δέχομια είναι τον όρο «πραξικόπημα». Εφ΄οσον λοιπόν τίθεται θέμα ερμηνείας του συντάγματος, τότε εκτιμώ ότι είναι υποχρέωση του καθενός που το πιστεύει να προσφύγει κατά της νομοθετικής ρύθμισης στο αρμόδιο δικαστικό όργανο.\nΟσον αφορά την επικύρωση στη Βουλή της νομοθετικής ρύθμισης, τότε θεωρώ ότι θα ακουστούν όλες οι επόψεις και θέσεις των κομμάτων και τότε και μόνον τότε θα μπορούμε να συνάγουμε τα οριστικά μας συμπεράσματα για το θέμα που τίθεται με την εν λόγω ρύθμιση και θα κρίνουμε την όποια ενέργεια των βουλευτών.\n2/ Συμφωνώ ότι τα δύο μνημόνια δεν απέδωσαν τα αμενόμενα και δημιούργησαν συνεχή ύφεση στη χώρα. Θέλω να πιστεύω όμως ότι το τρίτο μνημόνιο (και φαρμακερό) αποτελεί τη παρούσα περίοδο και σύμφωνα με τα δεδομένα που έχουν διαμορφωθεί μια διέξοδο, ελλέιψει οποιασδήποτε άλλης σοβαρής πρότασης από τα κόμματα της αντιπολίτευσης. Τα αποτελέσματα αυτής της διεξόδου πιστεύω ότι θα τα δούμε σύντομα και ελπίζω να είναι θετικά, εφόσον βέβαια ο κυβερνών σχηματισμός σοβαρευτεί και εφαρμόσει όλες εκείνες τις διαρθρωτικές αλλαγές που απαιτούνται και όχι να στραφεί και πάλι στην εύκολη και αδιέξοδη λύση της επιβολής νέων μέτρων κατά του έλληνα φορολογούμενου.\n3/ Οσον αφορά τα «συνταγματικά πραξικοπήματα» και τις «συνταγματικές εκτροπές», επαναλαμβάνω ότι όποιος θερωρεί ότι ισχύουν τέτοιες καταστάσεις οφείλει να αποτανθεί στις αντίστοιχες δικαστικές αρχές. Σχετικά με τη «παραίτηση από την εθνική κυριαρχία», αν τίθεται τέτοιο θέμα, τότε θα πρέπει να εφαρμοστεί το άρθρο 28 του Συντάγματος για τη ψήφιση οποιουδήποτε νόμου που σχετίζεται με αυτό. Αλλά δεν γνωρίζω να έχει τεθεί άπό κανέναν, μέχρι στιγμής, αυτό το θέμα και η σχετική ενεργοποίηση του άρθρου αυτού. Όπως γίνεται αντιληπτό νόμος που αφορά «παραίτηση από την εθνική κυριαρχία», αν δεν ψηφιστεί σύμφωνα με τις διατάξεις του άρθρου 28, τότε είναι αυτοδίκαια άκυρος. Τέλος, εκφράσεις «προδότες» , «δωσίλογοι» κλπ τις θεωρώ υπερβολικές και φυσικά δεν μπορούν να συγκριθούν σημερινές καταστάσεις με τις καταστάσεις της περιόδου της κατοχής 41-44.\n4. & 5. Θα δεχθώ εν μέρει το πρώτο σκέλος με την εξής παρατήρηση, η αδυναμία των κυβερνήσεων να εκπληρώσουν τις οικονομικές υποχρεώσεις των δανειακών συμβάσεων (απλά κακοπληρωτές – μπαταχτσήδες) τους οδηγούσε, κατά την προσπάθεια τους να αποκρύψουν την αδυναμία τους αυτή, να υπερδανείζονται αφήνοντας την «καυτή πατάτα» στον επόμενο και τέλος όταν έσκασε το κανόνι τα φόρτωσαν όλα στον ελληνικό λαό. Όσον αφορά για τους νυν κυβερνώντες, έχεις δίκιο είναι τα ίδια πρόσωπα, αλλά από την άλλη δεν βλέπω να υπάρχουν νέα πρόσωπα και ηγέτες που θα μπορούσαν να κάνουν την διαφορά. Θέλω όμως να πιστεύω ότι είναι η τελευταία τους ευκαιρία και ότι αυτό το ξέρουν και οι ίδιοι, όπως και πολύ καλά ξέρουν ότι αν δεν πράξουν το σωστό, τότε δεν θα τους σώσουν ούτε τα ελικόπτερα ….. (Συνεχίζεται...)\nsma Τρί Δεκ 18, 09:44:00 μ.μ. 2012\nΣτα υπόλοιπα που αναφέρονται θα συμφωνήσω για την αναγκαιότητα ενός νέου και σύγχρονου συντάγματος, θα συμφωνήσω για την ενότητα καθώς και την ανάγκη της αναγεννητικής προσπάθειας. Θα διαφωνήσω όμως στα υπόλοιπα που θεωρώ ότι δεν προάγουν την επιδιωκόμενη ενότητα, αλλά αντίθετα πολώνουν και περιχαρακώνουν τον ελληνικό λαό και επιτρέπουν στον οποιοδήποτε μέσω του διχασμού να κυριεύει στο ιδιότυπο διεθνές οικονομικό «παιχνίδι» που παίζετε σε βάρος της Ελλάδος.\nΕυχαριστώ και εγώ τον κ. Φωτεινό (παρά τις όποιες αρχικές εντάσεις) για τον γόνιμο διάλογο που είχαμε, παρότι βλέπουμε τα θέματα από διαφορετικές οπτικές γωνιές (ίσως από τη πλευρά μου πιο ρομαντικά και θεσμικά), αλλά θέλω να πιστεύω ότι είναι περισσότερα αυτά που μας ενώνουν, από αυτά που μας χωρίζουν.\nΚαλές γιορτές και με την ελπίδα ότι το 2013 θα είναι η χρονιά της μεγάλης ανατροπής, που θα οδηγήσει και πάλι την Ελλάδα μας εκεί που αρμόζει στην ιστορία της και στον περήφανο λαό της.\nΓιώργος Φωτεινός Τετ Δεκ 19, 10:58:00 π.μ. 2012\nΕίναι φανερό ότι διαφωνούμε σε ορισμένες καίριες εκτιμήσεις. Εμμένω στην οπτική που ανέπτυξα την οποία, πίστεψέ με, δεν διαμόρφωσα αβασάνιστα αλλά αφιερώνοντας χρόνο μελετώντας τα πεπραγμένα και τη στάση των πολιτικών ταγών μας, τη στάση τους όχι μόνο του παρόντος αλλά και του πρόσφατου παρελθόντος (οι χαρακτηρισμοί μου περί προδοτών και δωσιλόγων αντικατοπτρίζουν δυστυχώς την πραγματικότητα και θα αποδειχθούν στο κατηγορητήριο που ετοιμάζεται όταν καθίσουν στο σκαμνί για να λογοδοτήσουν –πράγμα που θέλω να πιστεύω ότι θα συμβεί σύντομα). Δεν θα επιμείνω όμως περισσότερο, εκτιμώντας ότι σε τελική ανάλυση την ίδια επιδίωξη έχουμε και οι δύο: την ανασυγκρότηση και αναγέννηση της χώρας μας και του λαού μας.\nΣου εύχομαι κι εγώ καλές γιορτές και κλείνω με την ευχή σου την οποία προσυπογράφω: «…με την ελπίδα ότι το 2013 θα είναι η χρονιά της ΜΕΓΑΛΗΣ ΑΝΑΤΡΟΠΗΣ, που θα οδηγήσει και πάλι την Ελλάδα μας εκεί που αρμόζει στην ιστορία της και στον περήφανο λαό της».\nTΟN ΡΕΠΟΡΤΕΡ Σάβ Δεκ 15, 05:50:00 μ.μ. 2012\nΟμολογουμενος δεν φανταζομου ΠΟΤΈ ότι θα το παίζετε και παπαγαλάκια της κυρίας λεπτά υπάρχουν Λουκάς\nsma Σάβ Δεκ 15, 05:52:00 μ.μ. 2012\nΑς μπει όποιος θέλει στο μπλογκ του "κυρίου" φωτεινού\nκαι θα καταλάβει ποιός είναι βλαξ.\nΠρός διαχειριστή του μπλογκ υπενθυμίζω τι λέει πιο κάτω " Τα σχόλια δημοσιεύονται με μια καθυστέρηση και αφού τα δει κάποιος από τη διαχείριση...και όχι για λογοκρισία αλλά έλεγχο για: μη αναφορά σε προσωπικά δεδομένα, τηλέφωνα, διευθύνσεις, προσβλητικά, υποτιμητικά και υβριστικά μηνύματα ή δεσμούς (Link) με σεξουαλικό περιεχόμενο.?"\nΑυτό όμως δεν τηρείται, για αυτούς που έχουν αντίθετη άποψη, αλλά επιτρέπει σε κάτι γραφικούς "κυρίους" να τους υβρίζουν.\nΠεριμένω λοιπόν να τηρήσει αυτά που γράφει και να ανακληθεί το σχόλιο του "κυρίου¨" φωτεινού ΄'οπως και να ανακαλέσει αυτά που γράφει στο http://exomatiakaivlepo.blogspot.com/2012/12/blog-post_5114.html\nγια τα οποία του έχω απαντήσει επανειλημένα αλλά λογοκρίνει τα σχολιά μου.\nsma Σάβ Δεκ 15, 09:14:00 μ.μ. 2012\nΒλέπω οτι πιό πάνω, μετά τη σχετική μου όχληση, "προσπάθησες" να επαναφέρεις τη τάξη (με το γάντι) αλλά θα πρέπει και εσύ να ανακαλέσεις αυτά που μου έγραψες, καθώς αυτά είναι που βάζουν "φωτιά" και επιτρέπουν στον κάθε "κύριο" να υβρίζει.


Διώξτε την αρνητική ενέργεια από το χώρο σας και από πάνω σας! (music video) | synoro news\nΔιώξτε την αρνητική ενέργεια από το χώρο σας και από πάνω σας! (music video)\nΔεν είμαστε παρά αποτέλεσμα ενέργειας και φωτός όπως θέλετε πείτε το. Μια σειρά βιοχημικών αντιδράσεων είμαστε και μια σειρά "ανταλ...\nΔεν είμαστε παρά αποτέλεσμα ενέργειας και φωτός όπως θέλετε πείτε το. Μια σειρά βιοχημικών αντιδράσεων είμαστε και μια σειρά "ανταλλαγών" ενέργειας με το περιβάλλον και τους γύρω μας.\nΖούμε ανταλλάσοντας ενέργειες με το περιβάλλον και με τους γύρω μας. Κάποιοι από μας όμως χρειαζόμαστε "ενεργειακές ασπίδες."\nΟι ασπίδες αυτές έχουν ως στόχο την προστασία του ατόμου ως υλικής αλλά και ως ενεργειακής - πνευματικής υπόσταση.\nΕπειδή είμαστε συσσωρευμένη ενέργεια η οποία συνεχώς επηρεάζει και επηρεάζεται από το περιβάλλον και από τα πάντα γύρω μας είναι καλό να γνωρίζουμε και να μπορούμε να επιλέγουμε κάποιες φορές ποιες επιρροές θέλουμε να δεχτούμε, αλλά και ποιες θέλουμε να δώσουμε.\nΈτσι δεν είμαστε παρά "έρμαια" θετικής και αρνητικής ενέργειας. Συνήθως λαμβάνουμε ότι εκπέμπουμε. Εκπέμπουμε θετικά, δεχόμαστε θετική ενέργεια ή αν θέλετε ελκύουμε θετική ενέργεια.\nΌμως ο αρνητισμός είναι πολύ πιο δυνατός και επηρεάζει πιο γρήγορα και πιο εύκολα οτιδήποτε γύρω μας. Ένα απλό παράδειγμα φανταστείτε ότι όλο αυτό μοιάζει με το πως ανακατεύει τα χρώματα στην παλέτα ο ζωγράφος, αρκεί ελάχιστο μαύρο για να μετατραπεί το λευκό μας σε γκρίζο.\nO ενεργειακός καθαρισμός ενός χώρου δεν είναι πάντα μια εύκολη υπόθεση, γιατί τις περισσότερες φορές ένας χώρος φορτίζεται με την αρνητική ενέργεια που εμείς οι ίδιοι κουβαλάμε σε αυτόν.\nΈνας άνθρωπος που «φέρνει» στο σπίτι του όλη την κούραση, την γκρίνια και την ταλαιπωρία που υφίσταται καθημερινά στο χώρο της δουλειάς του και όχι μόνο, δεν πρέπει να αναρωτιέται γιατί η ατμόσφαιρα στο σπίτι του είναι βαριά, ούτε γιατί βρίσκεται διαρκώς σε ένταση.\nΗ άνοιξη είναι μια κατάλληλη εποχή για να ξεφορτωθούμε οτιδήποτε μας έχει φορτώσει ο "βαρύς χειμώνας".\nTο πρώτο βήμα για να καθαρίσουμε ενεργειακά ένα σπίτι είναι... να το καθαρίσουμε! Όσο κι αν αυτό ακούγεται τετριμμένο. H σκόνη, η βρομιά και η αταξία δεν είναι σύμμαχοι στην προσπάθειά μας. Kαλό θα ήταν να χρησιμοποιούμε ήπια καθαριστικά φιλικά προς το περιβάλλον. Σημαντικός παράγοντας επίσης είναι και ο καλός και επαρκής αερισμός του σπιτιού.\nΕκτός από το σπίτι μας θα πρέπει να αδειάσουμε τις ντουλάπες, τις αποθήκες μας και τα υπόγεια μας. Κάθε τι άσχημα φορτισμένο πρέπει να το ξεφορτωθούμε.\nΝτουλάπες παραγεμισμένες με ρούχα και αντικείμενα που δεν χρησιμοποιούμε πρέπει να τις αδειάζουμε να τις καθαρίζουμε και να τις τακτοποιούμε.\nΟι αποθήκες συνήθως είναι οι χώροι που λειτουργούν ως το υποσυνείδητό μας. Κρύβουμε πράγματα, αποθηκεύουμε και ύστερα τα ξεχνάμε. Όμως εκείνα υπάρχουν εκεί και μας "τραβάνε" πίσω.\nΑπ΄ολα αυτά θα πρέπει να απαλλαγούμε. Δεν πρέπει να κρατάμε κλειστούς χώρους για μεγάλο χρονικό διάστημα και μάλιστα σκοτεινούς. Η ενέργεια πρέπει να κυκλοφορεί ελεύθερη παντού και να ανανεώνεται.\nΠαλιότερα τέτοια εποχή όταν έβγαινες στα χωριά της επαρχίας έβλεπες λευκοντυμένα πεζούλια και δρομάκια, ακόμα και τα σπίτια ασβεστώνονταν. Κάτι που ισχύει ακόμα και σήμερα στα νησιά μας.\nΜπορείτε να χρησιμοποιήσετε και αγιασμό για όσους κρατούν αγιασμό από τον εορτασμό των Θεοφανείων. Ακόμα μπορείτε να καθαρίσετε το χώρο σας με τελετές αγιασμού ή ευχελαίου.Η ενέργεια στο χώρο μας τώρα ανανεώνεται απλά και με τη καύση αρωματικών στικ. Πολλές φορές η καθημερινότητα με τα προβλήματα της μας φορτίζουν κι αυτά με αρνητική ενέργεια. Αυτή την ενέργεια την μεταφέρουμε στο χώρο μας και μαζί με τα προβλήματα νοιώθουμε τον χώρο να μας πνίγει.\nΠροσθέστε ένα "μελωδό". Κατασκευασμένα από γυαλί ή μέταλλο, τα «παιχνίδια των ανέμων», όπως συνηθίζεται να τα λένε, πιστεύεται πως δεν επιτρέπουν στην ενέργεια να «λιμνάζει».\nKαθώς οι μελωδοί χρειάζονται τη δύναμη του αέρα για να κινηθούν, όταν τους τοποθετούμε σε εσωτερικούς χώρους, φροντίζουμε να τους κινούμε συχνά. Kαλύτερα σημεία τοποθέτησης θεωρούνται οι γωνίες και τα δοκάρια.\nΜια σύνθεση από κρυστάλλους μπορεί να λειτουργήσει επίσης αποτρεπτικά. Επιλέξτε τρία είδη κρυστάλλων, κατά προτίμηση λευκό χαλαζία, ροζ χαλαζία και αμέθυστο - θεωρείται πως τα τρία αυτά είδη «συνεργάζονται» άριστα. Oι κρύσταλλοι πρέπει να τοποθετούνται με κατεύθυνση προς το Nότο, όλοι μαζί ή χωριστά.\nEκτός από το λευκό χαλαζία, που θεωρείται ιδιαίτερα σημαντικός κρύσταλλος, η μαύρη τουρμαλίνα και σε μικρότερο βαθμό ο μαύρος αχάτης θεωρούνται οι πλέον κατάλληλοι κρύσταλλοι για τον ενεργειακό καθαρισμό του χώρου.


Ύπνος: Πότε δεν πρέπει να κοιμόμαστε μαζί με το παιδί; - BORO από την ΑΝΝΑ ΔΡΟΥΖΑ - boro.gr\nΑρχική / Ψυχολογία / Οικογένεια / Ύπνος: Πότε δεν πρέπει να κοιμόμαστε μαζί με το παιδί;\nΎπνος: Πότε δεν πρέπει να κοιμόμαστε μαζί με το παιδί;\nΝοεμβρίου 24, 2014\tΟικογένεια\nΆρθρο του κ. Στέλιου Μαντούδη, Αναπτυξιακού Εργοθεραπευτή\nΕπιστημονικά Υπεύθυνος των Αναπτυξιακών Κέντρων Mandou www.mandou.gr\nΣυμβουλές για γονείς που κοιμούνται με το μωρό:\n• Εάν εσείς ή ο σύντροφος σας έχει καπνίσει, έχει πιεί αλκοόλ, είναι κουρασμένος ή παίρνει ηρεμιστικά αποφύγετε να κοιμηθείτε με το μωρό\n• Βεβαιωθείτε ότι δεν υπάρχει κενό μεταξύ στρώματος και τοίχου, από το οποίο μπορεί να γλιστρήσει το μωρό\n• Μοιραστείτε το κρεβάτι με το μωρό μόνο εάν υπάρχει αρκετός χώρος\n• Εάν ανησυχείτε για τον ύπνο μαζί με το μωρό μπορείτε να φέρετε την κούνια δίπλα στο κρεβάτι σας\n• Δημιουργήστε έναν ειδικό χώρο για το μωρό στο κρεβάτι σας, χρησιμοποιώντας τα σκεπάσματα του μωρού\nΣυμβουλές για γονείς για μώρα που κοιμούνται μόνα τους:\n• Βάλτε κάγκελα στο κρεβάτι\n• Αν δεν έχετε κάγκελα βάλτε μαξιλάρια στο πάτωμα\n• Ασφαλίστε τα βαριά έπιπλα στον τοίχο\n• Απομακρύνετε από το πάτωμα μεγάλα αντικείμενα και παιχνίδια\nΠότε είναι η κατάλληλη περίοδος για μεταφορά του παιδιού από την κούνια στο κρεβάτι;\nΗ ηλικία των 3 ετών είναι ιδανική για να μετακομίσουν τα παιδιά από την κούνια σε ένα μεγάλο κρεβάτι. Πολλά δραστήρια νήπια έχουν ήδη δώσει τα πρώτα σημάδια με το σκαρφάλωμα τους στην κούνια. Εκείνα που έχουν μεγαλύτερα αδέρφια, θα προσδοκούν την αλλαγή και θα αρχίσουν να συζητούν για την διάθεση τους να αποκτήσουν το δικό τους κρεβάτι. Όταν περιμένετε την άφιξη του νέου μωρού καλό είναι να προετοιμάσετε το μεγαλύτερο παιδί για την αλλαγή.\nΣυζητήστε μαζί του για τα νέα του σκεπάσματα και για το πώς θα είναι το νέο του κρεβάτι. Εάν πάλι δεν το μετακινήσετε πριν τη γέννηση του νέου μωρού αφήστε το για όταν πια θα έχει συνηθίσει στην ιδέα ότι έχει αδερφάκι.\nΚαι άλλες απορίες γονέων για τον ύπνο του παιδιού\nΓενικοί προβληματισμοί γονέων στην περίπτωση που δεν αποδώσουν οι συμβουλές σχετικά με τον οργανωμένο ύπνο του μωρού.\nΤι να κάνω αν πηδά έξω από την κούνια;\nΑδειάστε την κούνια του μωρού από διάφορα κουκλάκια και αντικείμενα ώτσε να μη μπορεί να σκαρφαλώνει πάνω σε αυτά και να βγαίνει. Επίσης προσπαθήστε να χαμηλώσετε το στρώμα του ώστε να αδυνατεί να σκαρφαλώσει και να σταματήσει τις προσπάθειες. Αποφύγετε να το επιβραβεύσετε παίρνοντας το στο κρεβάτι σας και βάλτε το κατευθείαν πίσω στην κούνια του λέγοντας του αυστηρά τη λέξη «όχι».\nΤι να κάνω αν χάνει την πιπίλα του κατά τη διάρκεια της νύχτας;\nΌταν το μωρό χάνει την πιπίλα του είναι πολύ πιθανό πως θα σας χρειάζεται σε κάποιο βαθμό για να του την ξαναδώσετε ώστε να μπορέσει να ξανακοιμηθεί. Είναι μια καλή ευκαιρία να το βοηθήσετε να κόψει αυτή την συνήθεια και να μη την ενισχύετε. Μια άλλη λύση είναι να έχετε μέσα στην κούνια επιπλέον πιπίλες.\nΤι να κάνω αν το παιδί μου είναι άρρωστο;\nΕάν βρίσκεστε στη διαδικασία εφαρμογής προγράμματος ύπνου και το μωρό σας αρρωστήσει, μη το αφήνετε να κλαίει αν έχει πυρετό. Δώστε του τα απαραίτητα φάρμακα με την πρώτη ευκαιρία ώστε να αποφύγετε τη νευρικότητα και τη δυσφορία. Εάν πάλι το μωρό σας δεν ηρεμεί, αποφύγετε να το πάρετε κοντά σας στο κρεβάτι σας και απλά καθίστε δίπλα στην κούνια του μέχρι να αποκοιμηθεί. Μόλις αναρρώσει επιστρέψτε στο πρόγραμμα της βελτίωσης ύπνου.\nΤι να κάνω αν το παιδί μου κάνει εμετό;\nΑυτό είναι κάτι που προβληματίζει και ανησυχεί αρκετούς γονείς. Αυτό που έχετε να κάνετε είναι απλά να αλλάξετε κατευθείαν τα σεντόνια – προσπαθήστε να μη βγάλετε το μωρό από την κούνια- φύγετε από το δωμάτιο και συνεχίστε το ελεγχόμενο κλάμα. Φροντίστε τη διατροφή του και δίνετε του νωρίτερα το κολατσιό και το βραδινό γεύμα, μέχρι να σταματήσουν οι εμετοί.\nΤι να κάνω αν το μωρό μου δεν ηρεμεί αν το βάλει ο σύντροφος μου στο κρεβάτι;\nΜοιραστείτε με τον σύντροφο σας την ώρα του ύπνου και τις φορές που ξυπνάει μέσα στη νύχτα. Με αυτό τον τρόπο θα σπάσετε την εξάρτηση του θηλασμού και θα διδάξετε στο μωρό σας νέους συσχετισμούς. Μείνετε σταθεροί στη διαδικασία και το μωρό σιγά σιγά θα αποδεχτεί και τον άλλο γονιό.\nΤι να κάνω αν γυρίζει ανάσκελα και δεν μπορεί να κοιμηθεί σε αυτή τη θέση;\nΤο μωρό σας στην ηλικία των 5-6 μηνών θα αρχίσει να γυρίζει από μπρούμυτα ανάσκελα. Για λόγους ασφαλείας θα χρειάζεται να το βάζετε εσείς στη σωστή θέση για ύπνο, διότι θα αδυνατεί να ξαναπάρει μόνο του την αγαπημένη του στάση. Κατά τη διάρκεια της νύχτας κρατήστε στο ελάχιστο την επαφή μαζί του ενώ κατά τη διάρκεια της μέρας κάνετε μαζί πολλές δραστηριότητες στο πάτωμα ενθαρρύνοντας το να στρίβει το σώμα του.\nΤι να κάνω αν το μωρό μου αντιδρά υπερβολικά στο ελεγχόμενο κλάμα;\nΣε καμία περίπτωση μη πάρετε αγκαλιά το μωρό σας και μη προσπαθήσετε να το ηρεμήσετε. Με αυτό τον τρόπο θα παρατείνετε το ξύπνημα του.\nΤι να κάνω εάν μετά από 1 ώρα εξακολουθεί να κλαίει;\nΕπιμείνετε στην προσπάθεια σας. Εάν υποκύψετε στο κλάμα του θα μάθει ότι αν το κάνει για 1 ώρα θα έχει την προσοχή σας.\nΤι να κάνω αν δεν πίνει γάλα προτού κοιμηθεί;\nΕάν το μωρό σας τρέφεται σωστά κατά τη διάρκεια της ημέρας προσπαθήστε να μεταφέρετε την ώρα του κολατσιού λίγο πιο νωρίς. Πιθανόν να έχει περισσότερη όρεξη για γάλα αργότερα και έπειτα από μια δυο νύχτες να δεχτεί τη νέα συνήθεια.\nΤι να κάνω αν βγάζει δόντια και δεν τρώει τη μέρα; Να το ταΐζω ξανά τη νύχτα;\nΌχι. Εάν το μωρό σας υποφέρει από δέκατα ή είναι αφυδατωμένο χρειάζεται επιπλέον υγρά αλλά όχι τροφή. Μόλις νιώσει καλύτερα η όρεξη του θα επανέλθει κατά τη διάρκεια της μέρας. Ενθαρρύνετε τις στερεές τροφές και το γάλα κατά τη διάρκεια της μέρας και χαλαρώστε το ρυθμό μείωσης τροφής για 2-3 νύχτες, μέχρι να ρυθμιστεί ξανά το πρόβλημα του ξυπνήματος.\nΤι να κάνω αν το παίρνει ο ύπνος κατά τη διάρκεια των νυχτερινών γευμάτων; Να το ξυπνάω;\nΠροσπαθήστε να κάνετε το μωρό σας να ρευτεί και παρατηρήστε αν ξυπνήσει. Εάν έχει πει αρκετό γάλα βάλτε το για ύπνο και αποφύγετε να το ταΐζετε πριν από την ώρα που είναι να φάει ξανά γιατί μπορεί να αποκτήσει τη συνήθεια να κολατσίζει και να αποκοιμιέται για λίγο.\nΠαρεμβατικότητα των γονιών: Η μητέρα μου θέλει να μας χωρίσει. Τι να κάνω;\nΥπερπροστατευτικοί γονείς: Πόσο αντέχουμε μια αποτυχία των παιδιών μας;\nΤοξική σχέση μητέρας – κόρης: «Ψάχνει τα πράγματά μου, θέλει να με ελέγχει. Πώς θα ξεφύγω;»\nΤα προβλήματα στην οικογένεια όταν το παιδί αναλαμβάνει την επιχείρηση των γονιών\nΠάσχα: Πώς να τα βγάλετε πέρα με τοξικούς συγγενείς που σας εκνευρίζουν!\n21η Απριλίου: Οι δηλώσεις των κομμάτων για την επταετή «Χούντα»\nΕπεισόδια στους δρόμους της Νικαράγουα – Τουλάχιστον 3 οι νεκροί\nΑναβάθμιση της κυπριακής οικονομίας από τον Οίκο Fitch\nΜαρίνα Βερνίκου: Η πανέμορφη κουμπάρα της Χριστίνας Μπόμπα που κατάγεται από οικογένεια εφοπλιστών- Ο υφυπουργός πατέρας της, τα ταξίδια σε 115 χώρες και οι φωτογραφίες από την Κούβα


ΟΙΚΟΛΟΓΙΚΟ ΠΑΡΑΤΗΡΗΤΗΡΙΟ ΔΗΜΟΥ ΠΑΛΛΗΝΗΣ: Όταν το gentrification δολοφονεί\nΠώς θα εξηγούσε ο Ένγκελς τη μεγάλη πυρκαγιά στον πύργο Γκρένφελ στο Λονδίνο; Ήταν οι ένοικοι θύματα ενός τυχαίου δυστυχήματος ή ανθρώπινες απώλειες σε έναν ταξικό πόλεμο που μαίνεται από τη δεκαετία του ’80; Ο Αλεχάντρο Νιέτο έδειχνε εξαντλημένος εκείνο το πρωινό της 21ης Μαρτίου του 2014 στο πάρκο του Μπέρναλ Χιλ στο Σαν Φρανσίσκο. Είχε μόλις τελειώσει τη νυχτερινή εργασία του, σαν πορτιέρης σε κλαμπ, και έτρωγε μηχανικά ένα σάντουιτς.\nΛίγα μέτρα μακρύτερα ο Έβαν Σνόου, ένας λευκός γραφίστας, έκανε το πρωινό του τζόκινγκ με τον σκύλο του, ο οποίος μόλις είδε τον Αλεχάντρο τού επιτέθηκε για να του φάει το σάντουιτς.\nΌταν ο σκουρόχρωμος Νιέτο απείλησε να χτυπήσει το σκυλί με ένα taser (συσκευή ηλεκτρικής εκκένωσης), αρκετοί λευκοί περίοικοι κάλεσαν την αστυνομία λέγοντας ότι ένας ένοπλος Λατίνος κινείται ύποπτα στη γειτονιά τους. Δέκα λεπτά αργότερα ο Αλεχάντρο κειτόταν νεκρός με το κεφάλι του πολτοποιημένο από τις 14 σφαίρες που άδειασαν πάνω του τέσσερις αστυνομικοί.\nΤο gentrification, με τη μορφή που το γνωρίζουμε σήμερα, θεωρείται φαινόμενο της δεκαετίας του ’80 – την εποχή που οι όμιλοι του real estate γιγαντώνονταν ενώ τα στεγαστικά προγράμματα του κράτους συρρικνώνονταν. Στις ΗΠΑ, βέβαια, συναντάμε μορφές gentrification ήδη από το 1968 και συγκεκριμένα μετά τις εξεγέρσεις για τη δολοφονία του Μάρτιν Λούθερ Κινγκ. Τα δεκάδες καμένα κτίρια και ο διαρκής φόβος νέων συγκρούσεων σε περιοχές μαύρων οδήγησαν σε κατάρρευση των τιμών των ακινήτων και επέτρεψαν σε μεγάλες εταιρείες real estate να αγοράσουν μαζικά ολόκληρες γειτονιές.\nΜε τον τρόπο αυτό, σημείωνε ο Ένγκελς, όχι μόνο γινόταν πιο δύσκολο να στήνονται χαρακώματα στο κέντρο μιας πόλης αλλά δημιουργούνταν και θύλακες πολυτελούς διαβίωσης σε όποιο σημείο το επιθυμούσε η αστική τάξη.\nΈνγκελς – «Για το ζήτημα της κατοικίας»\nΤο gentrification που περιέγραφε ο Ένγκελς περιελάμβανε τρομακτικές ποσότητες φυσικής και «πολεοδομικής βίας». Πόσο καλύτερη είναι όμως η κατάσταση σήμερα;\nΟ ενοικιαστής μπορεί να φύγει σε μερικούς μήνες ενώ κάποια από τα παιδιά θα έχουν καταλήξει σε ένα σωφρονιστικό κατάστημα για… μεταπτυχιακό στην εγκληματικότητα. Στην πιο ακραία εκδοχή κάποιος σαν τον Αλεχάντρο μπορεί να πέσει νεκρός από τις σφαίρες ενός αστυνομικού. Η ταξική εθνοκάθαρση έχει μόλις ολοκληρωθεί χωρίς κανείς να καταλάβει τους μηχανισμούς που ενεπλάκησαν.\nΕφημερίδα των Συντακτών – 17/6/2017\nΑναρτήθηκε από ΟΙΚΟΛΟΓΙΚΟ ΠΑΡΑΤΗΡΗΤΗΡΙΟ ΔΗΜΟΥ ΠΑΛΛΗΝΗΣ στις 4:05 μ.μ.\nΜε εντολή εισαγγελέα, ο δήμαρχος Κέρκυρας, Κώστας Νικολούζος και ο αντιδήμαρχος Σπύρος Ασπιώτης συνελήφθησαν το πρωί της Κυριακής. Οι δυο...\nΕπαίτης των εργολάβων ο Δήμαρχος και το ΔΣ της Αθήνας\nΝαι στο mall στην Ακαδημίας Πλάτωνος από το δήμο Αθήνας Υπέρ της κατασκευής του Mall στην Ακαδημίας Πλάτωνος τάχθηκε κατά τη σημερινή...\nΚαλλυντικά βαμμένα με αίμα\nΠαρ’ όλες τις απαγορεύσεις για την πραγματοποίηση δοκιμών καλλυντικών σε ζώα που τέθηκαν σε ισχύ στην Ευρωπαϊκή Ενωση, την Ινδία, τη Νότι...\nΔεν ξέρουμε τι ακριβώς είχαν στο μυαλό τους οι επικοινωνιολόγοι του Κυριάκου Μητσοτάκη ή εάν η συνάντησή του με τον πρίγκηπα Κάρολο επιβλ...\nΟ δημοφιλής κωμικός και σατιρικός ηθοποιός Βασίλης Τριανταφυλλίδης, γνωστός και ως Χάρρυ Κλυνν πέθανε σε ηλικία 78 ετών. Τα τελευταία χρ...


Λαμία: Η κλέφτρα μπήκε στο σπίτι και «σήκωσε» τα λεφτά\nΔημοσιεύτηκε: Πέμπτη, 16 Απριλίου 2020 07:50\nΗ θρασύτατη κλέφτρα «τρύπωσε» στο σπίτι και κατάφερε να αρπάξει 3.000€ !!!\nΟ λόγος για μια γυναίκα ρομά που το πρωί της Τρίτης "χτύπησε" στην περιοχή της Αμφιθέας στη Λαμία.\nΣύμφωνα με το ρεπορτάζ του LamiaReport την ώρα της κλοπής ο ιδιοκτήτης ήταν στον κήπο και έκοβε τα χόρτα, ενώ μέσα στο σπίτι ήταν η σύζυγός του, η οποία όμως αντιμετωπίζει κινητικά προβλήματα και είναι κατάκοιτη.\nΗ δράστιδα κατάφερε να μπει στο σπίτι χωρίς να την αντιληφθεί κανείς και αφού έκανε άνω κάτω το μεγαλύτερο μέρος του σπιτιού βρήκε τα χρήματα και φέρεται να έφυγε με 3.000€. Κάποιος από τους γείτονες την είδε όταν απομακρυνόταν αλλά μέχρι να καταλάβουν τι έγινε η γυναίκα ρομά είχε εξαφανιστεί.


Acrania - Fearless (2015) - RockFist.gr\nΟι Acrania είναι μία μπάντα από το Μεξικό με τον ήχο τους να χαρακτηρίζεται ως Latin Metal. Έχουν κάνει μία ώριμη και προσεγμένη δουλειά, με ένα μείγμα μεταξύ Death/Thrash και Latin, Jazz περάσματα. Στο βιογραφικό τους έχουν τα «In Peaceful Chaos» (EP – 2007), «Unbreakable Fury» (2010), «An Uncertain Collision» (2012) και το πιο πρόσφατο «Fearless» (2015). Η μπάντα έχει περιοδεύσει σε Μεξικό και Ευρώπη μαζί με γνωστά συγκροτήματα όπως Diablo Swing Orchestra, Death To All, Exodus, The Agonist, The Faceless, Legion Of The Damned και Havok.\nΗ αλήθεια είναι πως άκουσα την μπάντα για πρώτη φορά. Μπορώ να πω, ότι μου έκανε εντύπωση το πως μπορεί να συνδυάσει κάποιος ένα βαρύ είδος της metal με Latin και Jazz στοιχεία, τα οποία θα έλεγα πως δεν αποτελούν μειοψηφία όπως θα φαντάζονται οι περισσότεροι.\nΤο «Fearless» αποτελείται από 9 τραγούδια και διαρκεί περίπου 40 λεπτά. Το υλικό είναι αρκετό για να δείξει η μπάντα τις διαθέσεις και τις ιδέες της. Ένας δίσκος με πολλή ενέργεια και δυναμική. Εκεί που η μπάντα τα δίνει όλα και… «βαράει» ξαφνικά θα ακούσεις μέχρι και…τρομπέτες! Αυτές οι περίτεχνες και έξυπνες αλλαγές μέσα στα κομμάτια αποτελούν και το βασικό στοιχείο των Acrania που τους κάνει να ξεχωρίζουν. Στιχουργικά το άλμπουμ κινείται στο πολιτικό, κοινωνικό και οικονομικό πλαίσιο της Λατινικής Αμερικής και στις αντιθέσεις που δημιουργούνται στις χώρες αυτές.\nΠιστεύω πως οι Acrania αξίζουν την προσοχή από τους fan του Death/Thrash και όχι μόνο, μιας και ο ήχος και οι συνθέσεις τους είναι τέτοιες που μπορούν να ξεκουράσουν το αυτί οποιουδήποτε ακροατή.\nΜπορείτε να βρείτε τους Acrania:\nCategories:\tReviews\t/ by RockFist 15 Απριλίου, 2017


Με το βλέμμα στραμμένο στη θάλασσα - Pelop.gr\nΠάμε ξανά λοιπόν για -νέα- κινητοποίηση στις 5 Ιουλίου διεκδικώντας το θαλάσσιο μέτωπο. Υπάρχουν όμως ορισμένες πτυχές της υπόθεσης που πρέπει να τις έχουμε κατά νου με φόντο και την διαφαινόμενη βελτιωμένη πρόταση παραχώρησης της χερσαίας λιμενικής ζώνης από την πλευρά της κυβέρνησης.\nΜια γενική παρατήρηση είναι ότι ασχολούμαστε με το θέμα κατά διαστήματα. Είναι μια παθογένεια που «κυνηγάει» τις τοπικές αρχές τις τελευταίες τουλάχιστον δύο δεκαετίες. Η υπόθεση του θαλασσίου μετώπου είναι χαρακτηριστική, αλλά δεν είναι η μόνη. Το ίδιο ισχύει στα θέματα της διέλευσης του σύγχρονου τρένου μέσα από την πόλη, του οδικού τμήματος της Πατρών-Πύργου κ.ά.\nΑς αφήσουμε για λίγο στην άκρη την απόδοση ευθυνών κι ας εστιάσουμε στους εμπλεκόμενους.\nΗ κυβέρνηση καθυστέρησε να εκπονήσει βελτιωμένο σχέδιο για την παραχώρηση, επιτρέποντας στη δημοτική αρχή να είναι «καβάλα στο άλογο». Για τη δημοτική αρχή το θέμα είναι πρώτιστα πολιτικό, και κατά δεύτερο λόγο είναι τεχνικό και νομικό. Πιστεύει αλήθεια κανείς ότι το ΚΚΕ και η δημοτική αρχή κατ' επέκταση θα διευκόλυναν την κυβέρνηση ΣΥΡΙΖΑ-ΑΝΕΛ; Μάλλον όχι.\nΕπιπλέον, υπάρχουν ενδείξεις ότι για η δημοτική αρχή δεν είναι πρόθυμη να συζητήσει τίποτα λιγότερο από την οριστική παραχώρηση όλου του παραλιακού μετώπου (18 χλμ.) στην πόλη. Η κυβέρνηση είναι έτοιμη, κι αν ναι μπορεί, να το παραχωρήσει;\nΑπό την άλλη πλευρά ο δήμος θυμήθηκε την σοβαρή εκκρεμότητα μετά από αρκετούς μήνες. Να συμφωνήσουμε ότι η καθημερινότητα δεν επιτρέπει στη δημοτική αρχή να έχει το βλέμμα καθημερινά στραμμένο προς...τη θάλασσα. Αν πιστεύει όμως ότι έχουν ωριμάσει οι συνθήκες για την παραχώρηση, αυτό θα πρέπει να κάνει. Να παρακολουθεί συστηματικά την πορεία του θέματος. Διαφορετικά κινδυνεύει να χάσει «επεισόδια» του σήριαλ και να κυνηγάει εκ των υστέρων την αλλαγή αποφάσεων που μπορεί να έχουν ληφθεί ερήμην της πόλης.


Των φρονίμων τα παιδιά… - My CMS\nΣυμφωνία του ΠΑΟΚ με την Γιαγκελόνια για τον…\nΔεν είναι εύκολο να κάνεις αλλαγές όταν μετράς αντίστροφα για το τέλος της διαδρομής. Γιατί ναι μεν βρισκόμαστε στα μισά της (αγωνιστικής) σεζόν, όμως από εδώ και πέρα ισχύει ότι και στον στρατό και παιχνίδι που περνάει δεν… ξαναπαίζεται!\nΓια το λόγο αυτό οι περισσότεροι προπονητές δεν συγκινούνται ιδιαίτερα με την εμβόλιμη περίοδο των μεταγραφών, επειδή ξέρουν ότι δεν είναι καθόλου απλό να βάλουν τους νέους παίκτες στη διαδικασία.\nΠοιος ξεχνάει πως υποδέχθηκαν τα μέσα της ενημέρωσης πριν από κάποια χρόνια τον Σίνισα Γκόγκιτς; Γενάρη είχε έρθει και ο Σέρβος και μάλιστα από την Κύπρο (τουτέστιν πολύ κοντά στην Ελλάδα, σε όλους τους τομείς) όμως αντιμετωπίστηκε με ειρωνεία, αφού υπήρχε η άποψη ότι ήρθε για να ανοίγει… διαδρόμους στους συμπαίκτες του.\nΤην επόμενη σεζόν ο «Γκόγκα» έγινε σύνθημα στην εξέδρα των οπαδών του Ολυμπιακού και όσοι είχαν βιαστεί να τον (κατά)κρίνουν άρχισαν-υποχρεωτικά-να τον επαινούν.\nΣτην παρούσα φάση ο Ολυμπιακός έφερε στο Ρέντη τους Σολδάνο και Μασούρα, όμως τους έφερε για ενίσχυση κι όχι για να στηριχτεί σε αυτούς. Για την κορυφή της επίθεσης υπάρχουν οι Γκερέρο και Χασάν και για τις πτέρυγες οι Ποντένσε και Λάζαρος-ακόμη και ο Ναουέλ.\nΣτον ΠΑΟΚ αναζητούν τώρα τον αντικαταστάτη του Πρίγιοβιτς, αλλά δεν θα είναι τόσο απλό-υπό κανονικές συνθήκες η λύση θα έπρεπε να αναζητηθεί στους Ακπόμ και Καρέλη.\nΑκόμη και ο Μπεργκ, το όνομα του οποίου βρέθηκε στο προσκήνιο δεν θα ήταν τόσο απλό να παρουσιάσει τον παίκτη που ξέρουμε από όταν έπαιζε στον Παναθηναϊκό, αφού στην Αραβία είναι εντελώς διαφορετικές οι συνθήκες και για να «γυρίσεις» θέλει χρόνο και δουλειά.\nΔεν είναι απλό και καθόλου ποδοσφαιρικό το να έρθει σήμερα ένας παίκτης και να παίξει αύριο. Μπορεί να γίνει κι αυτό στην μπάλα, δεν το αποκλείει κανένας, όμως θα αποτελεί την εξαίρεση κι όχι τον κανόνα. Στην πορεία της διαδρομής βγαίνει η (όποια) δουλειά του προπονητή την περίοδο της προετοιμασίας κι αν δεν έχεις «χτίσει» σωστά, τότε δύσκολα θα το μαζέψεις στη διάρκεια της περιόδου.\nΤα τελευταία χρόνια οι πρωτοκλασάτες ομάδες μας είναι υποχρεωμένες να ξεκινούν από νωρίς τις υποχρεώσεις τους, λόγω της συμμετοχής τους στα προκριματικά των ευρωπαϊκών διοργανώσεων και το να διατηρήσεις την καλή σου φόρμα για 8-9 μήνες δεν είναι και τόσο απλό.\nΘα το… συνηθίσουν βέβαια αφού έχουν πολύ δρόμο μπροστά τους μέχρι να φτάσουν στα προηγούμενα μεγαλεία-αν φτάσουν ποτέ-όμως για να το αντιμετωπίσουν χρειάζονται μεγάλο όσο και ποιοτικό ρόστερ. Και ξεκάθαρο σχέδιο από νωρίς που θα περιλαμβάνει και την πρόβλεψη για τις τυχόν «απώλειες»!\nΕπίσημο: Στην Μονακό ο Φάμπρεγας\n«Αρέσει στους ερυθρόλευκους ο Αθανασιάδης»\nΠοντένσε: «Θέλω και πρωτάθλημα και Κύπελλο με τον Ολυμπιακό»\nΤζένκινς: «Πάντα δύσκολο να αντιμετωπίζεις τον Ολυμπιακό στο ΣΕΦ»\nΠάνω από 2.000 φίλοι της ΑΪΚ Στοκχόλμης δημιούργησαν...\nΑΕΚ: Κοιτάζει τον Νικολιά του ΠΑΣ\nΟλυμπιακός: Mr. Assist (pic)\nΞάνθη: Ανακοίνωσε τον 26χρονο στόπερ Μπερτίλ Ντίρεσταμ\nΕκδικάστηκε στο Διαιτητικό η προσφυγή της ΠΑΕ ΑΕΚ...\nΜαρτίνς: «Πρωτάθλημα, Κύπελλο και να πάμε ψηλά στην...


Ιδέες για πετύχετε ρετρό διακόσμηση στο καθιστικό – Loving Room\nΗ mid century περίοδος στην αρχιτεκτονική και το design ακολούθησε μετά τον μοντερνισμό και το κίνημα του Bauhaus. Χρονικά συμπίπτει με τη λήξη του Β΄παγκοσμίου πολέμου τότε που ο περισσότερος κόσμος μετακινήθηκε σε αστικά κέντρα μένοντας σε πολύ μικρότερα σπίτια. Όλοι οι παραπάνω παράγοντες επηρέασαν τους σχεδιαστές της εποχής οι οποίοι δημιούργησαν χώρους και έπιπλα με απλές φόρμες και έμφαση στη λειτουργικότητα απευθυνόμενοι στην μάζα.\nΤο ξύλο πρωταγωνιστεί στο Interior design και χρησιμοποιείται στα έπιπλα, στα δάπεδα αλλά και ως επένδυση σε τοίχους και οροφές. Πλαισιώνεται από πλούσια dusty χρώματα, έντονες βελούδινες και δερμάτινες υφές, χρωματιστά μοτίβα στα υφάσματα άλλοτε floral άλλοτε αφηρημένα γεωμετρικά και γυάλινα accessories με εντυπωσιακές φόρμες και όγκους.\nΟι παρακάτω εικόνες θα βοηθήσουν για να πετύχετε τη ρετρό αισθητική στο καθιστικό σας. Υπάρχει μόνο μία παγίδα που λέγεται “υπερβολή”. Το ζητούμενο αποτέλεσμα είναι ο χώρος να παραπέμπει στην γοητεία εκείνης της εποχής, αλλά να μη δείχνει σαν να παρέμεινε έτσι από τότε. Οι φετινές τάσεις “αγκαλιάζουν” τα παλαιότερα στιλ, όμως “αναζητούν” την επικαιρότητα μέσα σε αυτά.\nΑν ο χώρος είναι μοντέρνος μπορείτε να του προσθέσετε μερικά ρετρό accessories και wall art σε συνδυασμό με shagy χαλί. Αν τα έπιπλα είναι πιο παλιά τότε μπορείτε να τα συνδυάσετε με πιο μοντέρνα αντικείμενα προσθέτοντας ελάχιστες ρετρό πινελιές.


Online Παιχνίδι Γιατρός αρκουδάκι στην Ημέρα του Αγίου Βαλεντίνου: Παζλ. Παίξτε το παιχνίδι online δωρεάν Γιατρός αρκουδάκι στην Ημέρα του Αγίου Βαλεντίνου: Παζλ. Κατεβάστε το παιχνίδι Γιατρός αρκουδάκι στην Ημέρα του Αγίου Βαλεντίνου: Παζλ. Παιχνίδια Λογική - gr.zazaplay.com\nΣτην Ημέρα του Αγίου Βαλεντίνου, όλοι οι ασθενείς που έσπευσαν να συγχαρούν τον Δρ αρκουδάκι που ήταν πολύ χαρούμενος που προέρχονται από τους.\n© sgames.org -. Δωρεάν online παιχνιδιών Γιατρός αρκουδάκι στην Ημέρα του Αγίου Βαλεντίνου: Παζλ () σε απευθείας σύνδεση κόσμο παιχνιδιού παιχνίδι λάμψης Γιατρός αρκουδάκι στην Ημέρα του Αγίου Βαλεντίνου: Παζλ για δωρεάν. Μην ξεχάσετε να αξιολογήσετε αυτό το παιχνίδι Γιατρός αρκουδάκι στην Ημέρα του Αγίου Βαλεντίνου: Παζλ και να μοιραστούν αυτό το παιχνίδι με τους καλύτερους φίλους σας.\nΠαιχνίδι Γιατρός αρκουδάκι στην Ημέρα του Αγίου Βαλεντίνου: Παζλ σε απευθείας σύνδεση\nΠεριγραφή του παιχνιδιού Γιατρός αρκουδάκι στην Ημέρα του Αγίου Βαλεντίνου: Παζλ γραμμή. Πώς να παίξετε το παιχνίδι online Στην Ημέρα του Αγίου Βαλεντίνου, όλοι οι ασθενείς που έσπευσαν να συγχαρούν τον Δρ αρκουδάκι που ήταν πολύ χαρούμενος που προέρχονται από τους. Και έτσι θα μπορούσατε να το δείτε, θα πρέπει να συλλέγουν την εικόνα, η οποία απεικονίζεται σε αυτό το κομμάτι διασκέδαση των διακοπών. Αυτό μπορεί να γίνει μόνο με τη θέσπιση όλα τα κομμάτια στη θέση του υλοποιώντας το ποντίκι σας.\nΓιατρός αρκουδάκι στην Ημέρα του Αγίου Βαλεντίνου: Παζλ ( Ψηφοφορίες1, Δευτεροβάθμια Βαθμολογία: 4/5)


Nonews-NEWS: Οι καταραμένοι Πασόκοι...\nΟι καταραμένοι Πασόκοι...\n... και η επιστροφή (;) του ΣΥΡΙΖΑ στην εξουσία...\nΣυγγνώμη, χίλια συγγνώμη, αλλά πολύ πιο απλά ήταν τα πράγματα στα έιτιζ, όταν ο...\nυπογράφων έτρωγε τα λυσσακά του στο ΚΚΕ Εσωτερικού. Είχαμε τη δεξιά φράξια, είχαμε τους κεντρώους, είχαμε και τους αριστερούς. Και διάφορα γκρουπούσκουλα (ή γκρουπόσκυλα, όπως το δει κανείς!), λίγο πιο εκεί και λίγο πιο εδώ, χου γκιβς ε φακ πρόεδρε, μπαλίτσα παίζανε τα μεγάλα, τα συντεταγμένα μπλοκ, με τα πολλά, με τα εκατοντάδες μέλη. Είπαμε, δεξιοί, αριστεροί, κεντρώοι για να καταλαβαίνει κι ο κοσμάκης που στο διάολο να απευθυνθεί, αν ήθελε, ας πούμε, σοσιαλδημοκρατία, αν ήθελε ευρωκομμουνισμό τύπου Μπερλινγκουέρ ή αν ψαχνόταν για κάτι πιο ριζοσπαστικό και ολίγον τσίου τσίου.\nΑλλάζει όμως ο καιρός… Αλλάζουν οι εποχές και σκάνε μύτη τα καινούρια προσωπεία στο GNTM της κεντροαριστεράς. Εμφανίσθηκε η «Ομπρέλα» επί παραδείγματι, που είναι σαν κράμα των πενηντατριών με ιστορικά στελέχη, είδε το φως της ημέρας η ΡΕΝΕ (πού στο διάολο τονίζεται αυτό το πράγμα;), που συσπειρώνει τους πασοκογενείς και ποιος ξέρει τι άλλο θα δούμε ως την ώρα που θα κλείσει τα μάτια του ο κορωνοϊός και θ’ ανοίξουν οι εργασίες του συνεδρίου. Ούτε στο Master Chef δεν θα τα βγάζανε πέρα με τα μαγειρέματα στο εσωτερικό του ΣΥΡΙΖΑ και όσα προκύπτουν από τις συνεννοήσεις πίσω από κλειστές πόρτες. Ή μάλλον, μόνο στο Master Chef θα τα βγάζανε πέρα με τα μαγειρέματα στο εσωτερικό του ΣΥΡΙΖΑ και όσα προκύπτουν από τις συνεννοήσεις πίσω από κλειστές πόρτες! Και ποιος ξέρει αν θα τρώγονται όσα βγάλει ο εσωκομματικός φούρνος ή θα το φτύσει ο Κοντιζάς το τελικό αποτέλεσμα…\nΥπάρχουν πάντως κάποιες ενδείξεις για το που πάει το πράγμα. Όπως σοφά σημείωσε ο συνάδελφος Βασίλης Σκουρής, σε μια πρώτη εκτίμηση των κινήσεων και δράσεων εντός του ΣΥΡΙΖΑ, στην Ομπρέλα δεν περιλαμβάνεται ούτε ένας από την (εντός ή εκτός εισαγωγικών) πράσινη διεύρυνση. Η ΡΕΝΕ, από την άλλη, τις έχει τις πασοκικές αποχρώσεις της. Την ίδια ώρα οι περισσότεροι εκ των προερχομένων από το ΠΑΣΟΚ δείχνουν να συνεργάζονται με την Κίνηση Μελών, τους πάλαι ποτέ Προεδρικούς δηλαδή. Και ρωτάω εγώ, με το φτωχό μου το μυαλό: Έχει καταλάβει κανείς μέσα στον ΣΥΡΙΖΑ, πώς ακριβώς αυτό το κόμμα χοροπήδηξε από το τέσσερα τοις εκατό στο τριανταέξι; Και ύστερα, πώς κατάφερε να διατηρήσει το τριανταδύο τοις εκατό και να μην κατακρημνισθεί σε μονοψήφιο ποσοστό όπως προέβλεπαν τα γκάλοπ των έγκυρων εφημερίδων; Καλό το στόρι ότι ριζοσπαστικοποιήθηκε ο ελληνικός λαός και είδε το φως το αληθινό, αλλά πόσα χρόνια να κρατήσει πια; Ένα, δύο, πέντε, πόσα; Έχει περάσει μια εξαετία από το 2015 και ακόμη περισσότερος καιρός από τους Αγανακτισμένους και τους Δεν Πληρώνω, κάποια στιγμή νομίζω ότι πρέπει ακόμη και οι πιο χαρντοκοράδες να συνειδητοποιήσουν ότι οι κινηματικές διαδικασίες ψόφησαν και από εδώ και πέρα έχει μόνο μάχη εκ του συστάδην.\nΚαι σ’ αυτή τη μάχη δεν μπορείς να αγνοήσεις το μεγαλύτερο, το μέγιστο ποσοστό όσων σε ψήφισαν μόνο και μόνο επειδή στο παρελθόν είχαν ψηφίσει ΠΑΣΟΚ. Δηλαδή μπορείς, φυσικά και μπορείς, αν το μόνο που έχεις στο νου σου είναι η ιδεολογική καθαρότητα και το αμόλυντον της ριζοσπαστικής αριστεράς. Στην περίπτωση όμως αυτή αποχαιρέτα την Αλεξάνδρεια και την κυβέρνηση που χάνεις. Με δόξα και τιμή θα μείνεις για πάντα στα έδρανα της αντιπολίτευσης!\nΥ.Γ.: Διαβάζω επίσης ότι η Ομπρέλα πρότεινε να αντικατασταθεί στο κείμενο των προσυνεδριακών θέσεων ο όρος «μετασχηματισμός» του κόμματος από την «ανασυγκρότηση». Τι να σας πω, ούτε ο δόλιος ο Μπαμπινιώτης τέτοια λεξιλαγνεία ρε φίλε...\nΑναρτήθηκε από nonews-editors στις 00:18\n▼ Ιανουαρίου (1719)\n«Με φόβισες, με τρόμαξες, ως εδώ!»...\nΝέος υπουργός Εξωτερικών των ΗΠΑ ο Άντονι Μπλίνκεν...\nO Μιχάλης Κεφαλογιάννης Project Manager...\nTι ακριβώς σημαίνει η «παρέμβαση» Σαμαρά...\nΣε κινητοποιήσεις καλούν μαζικά...\nΓιώργος Κιμούλης: Απαντά με μήνυση στη Ζέτα Δούκα...\n842 νέα κρούσματα...\nΗ διαμαρτυρία σε εκθέτει επικίνδυνα στον ιό...\nΑγωγές και εκλογές;...\nΚαι τον μηχανισμό έρευνας και διάσωσης βάζει στο τ...\nΚάθε πόσες εβδομάδες αλλάζουν πρόγραμμα...\nΟι Γερμανοί μπέρδεψαν τα ποσοστά...\nΑνατροπή με τον Σήφη Βαλυράκη...\nΧρυσοστόμου: Δέχτηκα παρενόχληση στα 16 μου...\n«Ως εδώ, κύριε Μπακογιάννη»...\n24 νεκροί και η θεία Μαρίκα...\nΕπίθεση με μαχαίρι στη Φρανκφούρτη με αρκετούς τρα...\nΔούκα: Ο Κιμούλης με έβρισε και με κλώτσησε...\nΤο πρώτο «φάουλ» του εκπροσώπου...\nΓι αυτό ανέλαβα την υπόθεση Τσίπρα...\nΕυχαριστημένος με τους εμβολιασμούς...\nΠαραιτήθηκε ο Κόντε, ανοικτά όλα τα ενδεχόμενα...\nΣτο νοσοκομείο ο Χάρης Σώζος...


O Καιρός: “Παγωμένη” βροχή και χιόνια φέρνει η “Υπατία”... - Voice News\nO Καιρός: “Παγωμένη” βροχή και χιόνια φέρνει η “Υπατία”…\nΗ κακοκαιρία “Υπατία” συνεχίζει το πέρασμά της και προκαλεί προβλήματα παντού. Φέρνει το φαινόμενο της «παγωμένης» βροχής σε Μακεδονία και Θεσσαλία. Ο καιρός σήμερα Πέμπτη: βροχές, καταιγίδες και χιόνια στα βόρεια και δυτικά ορεινά.\nΠΡΟΣΟΧΗ ΟΣΟΙ ΤΑΞΙΔΕΥΕΤΕ! Απαγορευτικό απόπλου! Δείτε που…\nΠροηγούμενο ΠΡΟΣΟΧΗ ΟΣΟΙ ΤΑΞΙΔΕΥΕΤΕ! Απαγορευτικό απόπλου! Δείτε που…\nΕπόμενο Τι ισχύει για τον ΦΠΑ και τους νέους αγρότες! Ποιοι και πώς μπορούν να απαλλαγούν…


Jigging - ΤΟ ΨΑΡΕΜΑ ΚΑΙ ΤΑ ΜΥΣΤΙΚΑ ΤΟΥ\nPost by fISHANDCHIPS » Wed Aug 06, 2008 6:56 pm\nPost by MariosK » Wed Aug 06, 2008 7:47 pm\nPost by physio » Thu Aug 07, 2008 6:21 am\nMariosK wrote: Ένας ξάδερφος μου που ζει Αμερική ήρτεν πριν 2 βδομάδες τζε έδειξεν μου κάποια πράματα για jigging. Αν βολέψει εν πάμεν με εναν φίλο μου στην Πάφο να τα δοκιμάσουμε με την βάρκα. Αν μπορεί κάποιος έμπειρος (κ. Ευάνθη??? ) να μας δώκει κάμια πληροφορία με βάση τα δεδομένα της Κύπρου εν να ήταν καλά.\nPost by MariosK » Thu Aug 07, 2008 6:53 am\nPost by physio » Thu Aug 07, 2008 12:56 pm\nMariosK wrote: Εν για μαγιάτικα που υπολόγιζα αλλά εν ήξερα αν έχουμε στα ανοιχτά της Κύπρου. Σε πιο βάθος περίπου ψαρεύκουνται ? Υπολόγιζα να πάω γύρω στα 30-40 μέτρα...\nPost by EVANTHIS LOIZOU » Fri Aug 08, 2008 10:01 am\nPost by (CyBasser) » Fri Aug 08, 2008 12:41 pm\nPost by MariosK » Fri Aug 08, 2008 2:35 pm\n(CyBasser) wrote: Μαγιάτικο = Μανάλι = Seriola dumerilii = Μινέρι!!!\n(CyBasser) wrote: Το vertical jigging δουλεύει στην Κύπρο, από ότι ξέρω από αυτούς που το έχουν δοκιμάσει....\nPost by EVANTHIS LOIZOU » Fri Aug 08, 2008 2:57 pm\nPost by Konix » Tue Aug 19, 2008 6:52 pm\nPost by MariosK » Wed Aug 20, 2008 6:36 am\nPost by fISHANDCHIPS » Fri Jun 12, 2009 11:21 am\nPost by MariosK » Fri Jun 12, 2009 8:29 pm\nPost by fISHANDCHIPS » Sat Jun 13, 2009 3:22 pm\nJigging 004.jpg (84.67 KiB) Viewed 7096 times


''Η ευθύνη βαραίνει εμένα, εγώ είμαι ο υπεύθυνος για αυτό'' - Match.cy\nSlider''Η ευθύνη βαραίνει εμένα, εγώ είμαι ο υπεύθυνος για αυτό''\n”Η ευθύνη βαραίνει εμένα, εγώ είμαι ο υπεύθυνος για αυτό”\n12 September, 2021, 9:28 PM\nΔηλώσεις από τον τεχνικό της Ανόρθωσης μετά την ήττα από την Δόξα όπου ανέλαβε την ευθύνη.\n“Συγχαρητήρια στην Δόξα, κέρδισε διότι έπρεπε να κερδίσει. Δυστυχώς εμείς δεν παρουσιαστήκαμε όπως πρέπει, φαίνεται ότι μείναμε ακόμα στους πανηγυρισμούς. Αυτό δεν μειώνει την επιτυχία της Δόξας. Σίγουρα δεν είναι αυτό η ομάδα μας. Δυστυχώς κάθε φορά που έχουμε εθνικές, η επανέναρξη είναι δύσκολο. Είχαμε παίκτες που πήγαν για διακοπές και φταίμε εμείς που τους βάλαμε να παίξουν. Η ευθύνη βαραίνει εμένα, εγώ είμαι ο υπεύθυνος για αυτό. Πρώτο παιχνίδι… Έχει ολόκληρο πρωτάθλημα μπροστά μας, να προσπαθήσουμε να διορθώσουμε τα λάθη μας και να παρουσιαστούμε πολύ καλύτεροι”.\nΠροηγούμενο άρθροΟ Σαντίκ ”σκότωσε” την ”Κυρία”\nΕπόμενο άρθρο”Αυτή η νίκη μας δίνει ελπίδες και αυτοπεποίθηση”


Calma Restaurant, Αγία Παρασκευή - Κριτικές εστιατορίων - TripAdvisor\nCalma Restaurant: Εστιατόρια στην περιοχή\nΔραστηριότητες κοντά σε: Calma Restaurant\nCalma Restaurant, Αγία Παρασκευή\nΝο 3 από 17 Εστιατόρια - Αγία Παρασκευή\nGlikofiloysas 3, Αγία Παρασκευή 370 02, Ελλάδα\nΠολύ πολύ πολύ καλό !!\nΗ πιο εντυπωσιακή πτυχή αυτού του εστιατορίου είναι ότι είναι απολύτως καθαρό και καθαρό! Είναι ένα πολύ κομψό και ήσυχο μέρος, η οικογένεια ιδιοκτήτη είναι ευγενική και ωραία! Τρόφιμα εδώ είναι το ΚΑΛΥΤΕΡΗ ΤΡΟΦΙΜΑ από όλα όσα έχω φάει σε αυτό το νησί. . Σας...συνιστώ να πάτε και να έρθετε για δείπνο εδώ! Κάνουν επίσης πρωινό και μεσημεριανό γεύμα, αλλά αν έχετε την ευκαιρία να έρθετε εκεί που δεν είστε σε βιασύνη, θα απολαύσετε την αυθεντικότητα του τόπου και την όμορφη ατμόσφαιρα! Το πιο συνιστώμενο από όλο το εστιατόριο στη Σκιάθο! ! !Περισσότερα\nΦάγαμε σε αυτό το εστιατόριο στις 3 από τις 7 νυχτερινές μας διακοπές, επειδή ήταν τόσο καλό. Είχαμε ένα μικρό παιδί μαζί μας και οι γιοι του ιδιοκτήτη έκαναν μια τέτοια προσπάθεια μαζί της, ήταν πραγματικά χαλαρή για εμάς. Το φαγητό ήταν πολύ καλό, αγαπούσα...ιδιαίτερα το κοτόπουλο σε σάλτσα κρέμας. Σίγουρα θα το συνιστούσα.Περισσότερα\nΚαθαρίστε τη γεύση αλλά χάσατε κάτι ...\nΟ σύζυγός μου και εγώ συστήναμε αυτό το εστιατόριο από έναν φίλο. Παραγγείλαμε μερικά πιάτα - ελληνική σαλάτα, tzaziki, τσιπς και τηγανητά κολοκυθάκια. Όλα τα φαγητά γεύονται καθαρά και θα μπορούσατε να πείτε ότι τα τσιπ ήρθαν ζεστά και φρέσκα στη φριτέζα. Η γεύση όμως...έλειπε κάτι και δεν μπορώ να βάλω το δάχτυλό μου σε αυτό. Έχουμε ταξιδέψει εκτενώς στην Ελλάδα, οπότε ίσως έχουμε μεγάλες προσδοκίες όταν πρόκειται για φαγητό, καθώς πολλοί άνθρωποι αγωνίζονται για αυτό το μέρος. Οι μάρκες δεν ήταν χειροποίητες κομμένες σπιτικές μάρκες, όπως συνηθίζαμε στην Ελλάδα. Έχουμε φάει σε πολλές ταβέρνες στη Σκιάθο και όλα τα τσιπ έχουν προσυσκευαστεί μέχρι τώρα. Το χέρι κομμένο σπιτικό τσιπ παραμένει ψευδής! Τα βαθιά τηγανητά κολοκυθάκια ήταν πολύ νόστιμα και τα είχαν ξανά. Η ελληνική σαλάτα φάνηκε να βγαίνει από το ψυγείο; Μια ντροπή, καθώς αλλάζει τη γεύση των συστατικών σαλάτας, ειδικά τις ντομάτες. Ωστόσο, έδωσαν δύο γενναιόδωρες μερίδες φέτας, η οποία ήταν μεγάλη. Νίκαια ήσυχη τοποθεσία και μακριά από τον κεντρικό δρόμο. Συνολικά ήταν εντάξει, επομένως η βαθμολογία μου ήταν 3/5. Χρειάζεται λίγο περισσότερο για μένα να βαθμολογήσω υψηλότερα. αλλά θα έλεγα ότι είναι ίσως ένα από τα καλύτερα εστιατόρια στην περιοχή.Περισσότερα\nΣκόνταψε σε αυτό το μικρό κόσμημα, τόσο χαρούμενος που το κάναμε. Το προσωπικό, το φαγητό και η ατμόσφαιρα είναι υπέροχα. Στην πραγματικότητα, ήταν τόσο ωραίο που σκεφτόμαστε να κλείσουμε τα διαμερίσματα που είναι συνδεδεμένα με αυτό!\nΟι ιδιοκτήτες της Κάλμα είναι ο Νίκος και η σύζυγός του Μαρία. Η Calma είναι μια οικογενειακή επιχείρηση και βοηθούνται από τους 2 γιους τους. Η Μαρία είναι ένας φανταστικός σεφ και με την ομάδα της μας υπηρέτησε μερικά από τα πιο εκπληκτικά τρόφιμα που...είχαμε ποτέ. Ο Νίκος και οι γιοι του προσθέτουν τόσο πολύ στη χαρά του φαγητού εδώ, καθώς η προσοχή και η εξυπηρέτησή τους δεν είναι τίποτα. Το φαγητό ήταν εξαιρετικά καλό και η εξυπηρέτηση εκπληκτική. Όλα τα πιάτα μαγειρεύονται φρέσκα χρησιμοποιώντας μόνο τα πιο φρέσκα και καλύτερα συστατικά που προέρχονται από τοπικά προϊόντα. Το μενού έχει μια μεγάλη ποικιλία από πιάτα, στην πραγματικότητα ήμασταν χαλασμένοι για επιλογή, και υπάρχει κάτι για όλους, ακόμη και αν είστε ένας επιλεκτικός τρώγων. Υπάρχουν πραγματικά πάρα πολλά πιάτα για να προτείνουμε, αλλά ως δείγμα μπορώ να συστήσω ανεπιφύλακτα τα μουσακά, το μοσχάρι stifado, μπριζόλες αρνί, σαλάτα Calma, μαρινάρα ζυμαρικά για να αναφέρουμε λίγα. Ήμουν ένα πρωί (πολύ νωρίς) από μόνος μου νιώθω όμορφος και χαλαρός με καφέ και μιλούσα με τον Νίκο, σχολίασα πόσο ειρηνικό ήταν να σου πουν γι 'αυτό κάλεσαν το εστιατόριο Calma! Κάνει απόλυτη αίσθηση: -) Μείναμε στο διαμέρισμα του Νίκου και της Μαρίας, έτσι Calma ήταν 30 δευτερόλεπτα με τα πόδια, δεν μπορεί να πάρει καλύτερα από αυτό. Αυτή ήταν η πρώτη μας επίσκεψη στη Σκιάθο, αλλά σίγουρα θα επιστρέψουμε κυρίως λόγω της μεγάλης υποδοχής, του φανταστικού φαγητού και της συνολικής εμπειρίας που λάβαμε από όλη την οικογένεια και το προσωπικό της Calma. Μια μαζική ευχαριστώ παιδιά για να κάνουν τις διακοπές μας τόσο ξεχωριστές.Περισσότερα\nΤο Fandabbi ελαφρώς αποκοιμηθεί\nΠοτέ δεν άκουσα από αυτό το μέρος, έως ότου αρχίσαμε να μιλάμε για έναν ανεμιστήρα στη Σκιάθο φέτος. Το Ha έχουν μυστικό. Θεέ μου, ήταν καλό! Ένα από τα βασικά θέματα για την διαμονή μας - φανταστικό φαγητό. Υπηρεσία λίγο κρύα - το προσωπικό ήταν...πολύ χαλαρά, αλλά είναι πολύ φιλικοί με τακτικούς πελάτες … θα επαναλάβω πελάτες. Το Beed Stamna ήταν εκπληκτική. Δεν είναι εύκολο να εντοπίσετε αλλά προβλέπεται μια πολύ ενδιαφέρουσα επαφή περιτριγυρίζεται από εστιατόρια, κάτι που ποτέ δεν ήξερα ότι υπάρχουν, το οποίο ήταν ένα μπόνους. Αυτή η επαφή οδηγεί επίσης σε μια πορεία που θα σας μεταφέρει στο βόρεια ακτή (έτσι όπως ένθερμοι πεζοπόροι θα προσπαθούν να) . .Περισσότερα\nΦανταστικό φαγητό και υπέροχο προσωπικό. Μαζί με το άπειρο μπλε, αυτό είναι το νέο μας κοινή αγαπημένο εστιατόριο στη Σκιάθο. Το lady σεφ φημίζεται στη Σκιάθο ως κορυφαίος σεφ & το φαγητό σίγουρα μιλά από μόνη της! Συνιστώ αυτό το εστιατόριο\nΥπέροχο μέρος για γεύμα για πρώτη φορά από τις διακοπές μας\nCalma βρίσκεται περίπου δέκα λεπτά με τα πόδια από τη στάση λεωφορείου 16, αλλά αξίζει να το κάνετε μια βόλτα. Φιλικό καλωσόρισμα και μια πιο αριστροκρατική αίσθηση από τους περισσότερους από τους τοπικούς ανταγωνιστές αλλά με μέτριες τιμές. Το μοιράστηκα ένα μικτό grill για δύο...ότι ήταν μία από τις καλύτερες που έχω φάει ποτέ, δεν ήταν καλό τα ψάρια και πιάτα για χορτοφάγους και λογικό σπιτικό κρασί. Ίσως όχι ως στόχο τα παιδιά, καθώς και μερικές άλλες γειτονικές ταβέρνες αλλά ένα ευχάριστο και φιλόξενο μέρος για ζευγάρια ή οικογένειες που διαμένουν σε αυτό το δρόμο ή δεν σας πειράζει η απόσταση με τα πόδια.Περισσότερα\nΠρώτη φορά αυτό το έτος και θα επιστρέψω σίγουρα δεν θα είναι η τελευταία μας. Όπως πάντα, το φαγητό και η εξυπηρέτηση ήταν εξαιρετική. Αυτό θα ήταν πιθανότατα ένα από τα καλύτερα γεύματα από τις διακοπές σας 🙂\nΚαλύτερα Ελληνικά σπιτικό φαγητό\nΦάγαμε πολλά γεύματα εδώ την περασμένη εβδομάδα. Όλα αυτά ήταν τέλεια. Maria's ειδική μελιτζάνας κύλινδροι είναι νόστιμο. Φροντίστε να δοκιμάσετε το Σάββατο ειδική ψάρια. Είχαμε το μεσημεριανό γεύμα και το δείπνο σας.\nΛάβετε γρήγορα απαντήσεις από το προσωπικό του Calma Restaurant και από προηγούμενους επισκέπτες.\nΔιεύθυνση: Glikofiloysas 3, Αγία Παρασκευή 370 02, Ελλάδα\nΑριθμός τηλεφώνου: (003). 24270 22401


Λεύκανση Αιδοίου Πρωκτού - Τοσουνίδου Μαρίνα - Γυναικολόγος Μαιευτ.\nΑναζωογόνησε την Θηλυκότητα σου!\nΟ κυριότερος λόγος που οι γυναίκες θέλουν τη λεύκανση του αιδοίου είναι η επιθυμία τους να δώσουν στα γεννητικά τους όργανα πιο νεανική εμφάνιση.\nΤο σκούρο χρώμα στην περιοχή του αιδοίου οφείλεται στην πλεονάζουσα συσσώρευση μελανίνης στην επιδερμίδα.\nΗ συσσώρευση μελανίνης οφείλεται κυρίως σε ορμονικούς λόγους καθώς μεγαλώνουμε ή στο γονιδιακό μας υπόβαθρο.\nΑρκετές γυναίκες επιλέγουν την θεραπεία λεύκανσης του αιδοίου επειδή θέλουν να δώσουν στα γεννητικά τους όργανα πιο νεανική όψη και σε συνδυασμό με τη λεύκανση του πρωκτού αλλά και με την πλαστική χειλέων αιδοίου, επιτυγχάνουν εντυπωσιακά αποτελέσματα.\nΠως γίνεται η επέμβαση λεύκανσης του αιδοίου\nΗ επέμβαση λεύκανσης του αιδοίου πραγματοποιείται με τη χρήση ενός ειδικού Laser τελευταίας γενιάς και πραγματοποιείται σε τρεις συνεδρίες που δεν ξεπερνούν τα 30-45 λεπτά.\nΗ χρήση του Laser αποσκοπεί στην αφαίρεση της στοιβάδας της μελανίνης στην οποία και οφείλεται το ανεπιθύμητο σκούρο χρώμα. Η επέμβαση κατά κανόνα γίνεται στο ιατρείο κατόπιν ραντεβού και γίνεται με τοπική αναισθησία.\nΤα αποτελέσματα είναι μόνιμα και ορατά μετά από λίγες ημέρες.\nΕίναι επώδυνη η λεύκανση αιδοίου\nΗ επέμβαση δεν είναι επώδυνη ακόμα και με την τοπική αναισθησία. Ο μετεγχειρητικός πόνος είναι ελάχιστος και αντιμετωπίζεται με τα κοινά παυσίπονα τύπου Depon®, Ponstan®, κλπ.\nΓια λίγες μέρες ίσως να υπάρξει ελαφρύ οίδημα (πρήξιμο), το οποίο και υποχωρεί. Η περιοχή της επέμβασης παραμένει ακάλυπτη, χωρίς επιδέσεις ή προστατευτικές γάζες.\nΗ επέμβαση λεύκανσης του πρωκτού πραγματοποιείται με τη χρήση ενός ειδικού Laser τελευταίας γενιάς και πραγματοποιείται σε δύο συνεδρίες που δεν ξεπερνούν τα 30 λεπτά.\nΓια λίγες μέρες ίσως να υπάρξει ελαφρύ οίδημα (πρήξιμο), το οποίο και υποχωρεί. Η περιοχή της επέμβασης παραμένει ακάλυπτη, χωρίς επιδέσεις ή προστατευτικές γάζες


Αρχική » Ειδήσεις » Στον αέρα οι γερμανικές επενδύσεις σε ΑΠΕ στην Ουκρανία\nΗ συγκέντρωση ρωσικών στρατευμάτων στα ουκρανικά σύνορα έχει θέσει σε κίνδυνο τα σχέδια της Γερμανίας να επενδύσει στην παραγωγή ανανεώσιμης ενέργειας και να βοηθήσει την πράσινη μετάβαση στην Ουκρανία, δήλωσε το γερμανικό υπουργείο Εξωτερικών.\nΣτο πλαίσιο μιας συμφωνίας μεταξύ των ΗΠΑ και της Γερμανίας για τον τερματισμό των διαφορών σχετικά με τον αγωγό ορυκτού φυσικού αερίου Nord Stream 2, το Βερολίνο δεσμεύτηκε να προσελκύσει 1 δισεκατομμύριο δολάρια σε ιδιωτικές επενδύσεις και να παράσχει 245 εκατομμύρια δολάρια σε άμεση στήριξη για να βοηθήσει την πράσινη μετάβαση στην Ουκρανία.\nΌμως τώρα «οι στρατιωτικές απειλές της Ρωσίας έχουν πραγματικό αντίκτυπο στην κατάσταση στην Ουκρανία, ιδίως στο επενδυτικό κλίμα», δήλωσε εκπρόσωπος του γερμανικού υπουργείου Εξωτερικών.\n«Μήπως [η ρωσική στρατιωτική απειλή] επιβαρύνει τα σχέδια για επενδύσεις στις ανανεώσιμες πηγές ενέργειας και το υδρογόνο; Φυσικά», δήλωσε ο αξιωματούχος.\n«Όπου κι αν οι άνθρωποι ή οι εταιρείες επενδύουν στο μέλλον στην Ουκρανία, αυτό φυσικά περιπλέκεται εξαιρετικά από τις τρέχουσες εντάσεις», πρόσθεσε.\nΓια να βοηθήσουν στην άμβλυνση των επιπτώσεων της ρωσικής απειλής στην ουκρανική οικονομία, χώρες όπως ο Καναδάς, ο οποίος προσέφερε δάνεια ύψους 500 εκατομμυρίων δολαρίων στα μέσα Φεβρουαρίου, και η Γερμανία διοχετεύουν χρήματα στην Ουκρανία.\n«Μόλις πριν από μία εβδομάδα, η ομοσπονδιακή καγκελάριος βρέθηκε στο Κίεβο και υποσχέθηκε 150 εκατομμύρια ευρώ σε ήδη εγκεκριμένα δάνεια», δήλωσε ο Στέφεν Χέμπεστραϊτ, ο επικεφαλής εκπρόσωπος της γερμανικής κυβέρνησης.\nΠρόσθεσε επίσης ότι η Γερμανία θα διαθέσει άλλα 150 εκατ. ευρώ επιπλέον.\nΑλλά τα χρήματα δεν έχουν ακόμη φθάσει και η εκκαθάριση των δανείων θα μπορούσε να πάρει λίγο χρόνο, όπως είπε ο ίδιος στους δημοσιογράφους τη Δευτέρα.\nΚαθυστέρηση των πράσινων επενδύσεων\nΗ Ουκρανία, της οποίας η χρηματοπιστωτική αγορά δεν είναι τόσο εύρωστη όσο η αντίστοιχη ευρωπαϊκή, εξαρτάται επομένως συγκριτικά από τις ξένες επενδύσεις για να προωθήσει την επέκταση των ανανεώσιμων πηγών ενέργειας.\n«Στην Ουκρανία είναι δύσκολο να κινητοποιηθούν χρήματα για την επέκταση των ανανεώσιμων πηγών ενέργειας», εξήγησε ο Γιούρι Βιτρένκο, διευθύνων σύμβουλος της ουκρανικής ενεργειακής εταιρείας Naftogaz, σε συνέντευξή του στη FAZ.\nΌμως, το δυσχερές περιβάλλον για επενδύσεις στην Ουκρανία ενδέχεται να οδηγήσει σε πρόωρη παύση των σχεδίων της Γερμανίας για την ενίσχυση της παραγωγής ηλεκτρικής ενέργειας από ανανεώσιμες πηγές στη χώρα.\nΘα μπορούσε επίσης να σταματήσει τις εργασίες της Γερμανίας για τη διευθέτηση συνομιλιών με την Ουκρανία σχετικά με την προμήθεια ανανεώσιμου υδρογόνου – ένα αέριο που πολλοί ελπίζουν ότι θα βοηθήσει την προσπάθεια απεξάρτησης από τον άνθρακα στην Ευρώπη.\nΗ Γερμανία ελπίζει να εισάγει ανανεώσιμο υδρογόνο για την ενεργοβόρα βιομηχανία της και επί του παρόντος συμμετέχει στη λεγόμενη διπλωματία του υδρογόνου με χώρες όπως η Ρωσία, η Σαουδική Αραβία, η Αγκόλα και η Νιγηρία.\nΠαράλληλα, η Γερμανία θέλει να δημιουργήσει μια «πρεσβεία υδρογόνου» στο Κίεβο, σύμφωνα με την υπουργό Εξωτερικών Αναλένα Μπέρμποκ κατά την εναρκτήρια επίσκεψή της στην Ουκρανία τον Ιανουάριο.\nΗ βιωσιμότητα αυτού του σχεδίου, ωστόσο, τίθεται πλέον υπό αμφισβήτηση.\nπροηγούμενοΑνθεί η αγορά κινητού στη Γερμανία\nεπόμενοΕνόργανη: Χωρίς Πετρούνια στο Παγκόσμιο Κύπελλο της Γερμανίας η Ελλάδα


Ο Justin Timberlake το έριξε στο twerking; - NGradio.gr\nΟ Justin Timberlake το έριξε στο twerking;\nΌχι, δεν φτάσαμε ακόμη σε αυτό το σημείο!\nΠρόκειται για ένα ξεκαρδιστικό χορευτικό που σκηνοθέτησε ο τραγουδιστής με τον Jimmy Fallon.\nΑκούστε ιταλικό ντουέτο Kylie Minogue – Laura Pausini\nΜια πολύ ευχάριστη έκπληξη μας έκαναν οι Kylie Minogue και η Laura Pausini κυκλοφορώντας ένα ιταλικό τραγούδι που τραγουδούν μαζί, με τίτλο "LIMPIDO". Ακούστε το τραγούδι:\ntoday13 Σεπτεμβρίου, 2013\t1


Άγιος Κωνσταντίνος / Agios Konstantinos - Κουμανταρία\nΑρχική Σελίδα / Τι να Γνωρίζετε / Κουμανταρία\nΗ κουμανταρία παλιά παραγόταν από τους αμπελουργούς, σε κάθε σπίτι ξεχωριστά. Για να δούμε παρακάτω από πού πήρε το όνομα της ποια είναι τα χαρακτηριστικά της και τα συστατικά αυτού του γλυκόπιοτου κρασιού, πως παρασκευαζόταν παλιά και τι γίνεται σήμερα.\nΗ κουμανταρία είναι κυπριακό εύγευστο, γλυκό γνήσιο κρασί, που παράγεται χωρίς ξένες γλυκαντικές ουσίες, φυσικό χωρίς την προσθήκη χρώματος, από μείγμα ντόπιων μαύρων σταφυλιών και άσπρο ξυνιστέρι ή χωριστά μόνο από μαύρα ή μόνο από άσπρα σταφύλια. Κύρια χαρακτηριστικά της κουμανταρίας, που προσφέρεται ως επιδόρπιο κρασί, είναι η εξαιρετική γεύση και το θαυμάσιο άρωμα. Η καλύτερη κουμανταρία τόσο σε γεύση, σε άρωμα, σε χρώμα και γλυκύτητα παράγεται με ανάμειξη ξυνιστέρι 85-90% και μαύρο ντόπιο 10-15%.\nΤο όνομα κουμανταρία δόθηκε στο κόκκινο κρασί, από τους Ιωαννίτες, ιππότες του Αγίου Ιωάννου των Ιεροσολύμων, που ήταν ένα από τα στρατιωτικοθρησκευτικά τάγματα που εγκαταστάθηκαν στην Κύπρο κοντά στο Κολόσσι, το 1192 μ. Χ. Το τάγμα αυτό είχε τη στρατιωτική διοίκηση του, commanderie ή Commandaria. Στην περιοχή αυτή παραγόταν και το γνωστό γλυκόπιοτο κρασί, την παραγωγή του οποίου υιοθέτησαν και τελειοποίησαν οι Ιωαννίτες Ιππότες δίνοντας σ’ αυτό το όνομα κουμανταρία.\nΗ κουμανταρία παράγεται σε ορισμένα χωριά της επαρχίας Λεμεσού που βρίσκονται σε ημιορεινές περιοχές. Οι περιοχές αυτές έχουν ασβεστούχα εδάφη, περιορισμένη βροχόπτωση, συνθήκες ξηρασίας αφού τα αμπέλια αυτά δεν ποτίζονται και αρκούνται μόνο με το νερό της βροχής. Οι συνθήκες αυτές, ψηλή θερμοκρασία, η μεγάλη ηλιοφάνεια η μειωμένη υγρασία κατά τους θερινούς μήνες, το υψόμετρο από την επιφάνεια της θάλασσας, το έδαφος και ο ειδικός τύπος επεξεργασίας των σταφυλιών, προσδίδουν στην κουμανταρία ειδική γεύση και ξεχωριστό άρωμα. Σήμερα την πλέον φημισμένη κουμανταρία παράγουν στην κοινότητα της Ζωοπηγής. Η κουμανταρία παλιά παραγόταν από τους αμπελουργούς, σε κάθε σπίτι ξεχωριστά, δηλαδή οι αμπελουργοί εργάζονταν ο καθένας για δικό του λογαριασμό κατά τρόπο βιοτεχνικό, χρησιμοποιώντας περισσότερο τη μυϊκή τους δύναμη. Αργότερα όμως βοήθησε πολύ η ανάπτυξη του συνεργατισμού και η όλη διαδικασία της παραγωγής μπήκε πάνω σε πιο οργανωμένη βάση. Αντί της μυϊκής δύναμης, τώρα χρησιμοποιείται η ηλεκτρική ενέργεια και γενικά η νέα τεχνολογία. Όμως γενικά ο πατροπαράδοτος τρόπος παραγωγής κουμανταρίας, μεταδιδόμενος από γενιά σε γενιά εφαρμόζεται πιστά όπως και πριν από αιώνες.\nΓια την παραγωγή εκλεκτής κουμανταρίας, σήμερα χρησιμοποιούνται τα σταφύλια των δυο κυριοτέρων οινοποιήσιμων ποικιλιών, του μαύρου ντόπιου και του άσπρου ή ξυνιστεριού, σε αναλογία 85-90% προς 10-15%. Μετά τον τρυγητό, τα σταφύλια τοποθετούνται πάνω σε λινάτσες ή σε δώματα στην ύπαιθρο τις λεγόμενες «απλώστρες» 4-10 μέρες ή και περισσότερες αναλόγως της πορείας των καιρικών συνθηκών, για να υποστούν αφυδάτωση από την επίδραση της ηλιακής ακτινοβολίας. Μετά αφού οι βαθμοί ανέλθουν για το μαύρο σταφύλι σε 20º - 21º και για το ξυνιστέρι σε 18º - 19º, τα σταφύλια είναι έτοιμα για έκθλιψη. Αυτή γίνεται στα μικρά οινοποιεία των κουμανταροχωριών. Οι ράγες συμπιέζονται πρώτα στο αλεστήριο-σπαστήριο και έπειτα μεταφέρονται στο πιεστήριο. Στο πιεστήριο δίδεται μεγάλη προσοχή στην πίεση ώστε να μη σπάσουν τα κουκούτσια και οι βόστρυχοι, και ελευθερώνεται τανίνη, η οποία προσδίδει στο κρασί ανεπιθύμητη γεύση. Το εκρέουν γλεύκος τοποθετείται σε κυλινδρικές δεξαμενές από μπετόν αρμέ, ή γαλβανιζέ, όπου ζυμώνεται. Στο τέλος της ζύμωσης οι βαθμοί μπωμέ κατέρχονται των 15º. Κατά τον Δεκέμβρη γίνεται η μετάγγιση με απουσία του αέρα. Γύρω στα τέλη του Γενάρη αρχές Φλεβάρη αρχίζει η παράδοση του νεοπαραχθέντος κρασιού στις οινοβιομηχανίες για περαιτέρω επεξεργασία και τυποποίηση. Μετά το φιλτράρισμα η κουμανταρία μεταφέρεται σε οιναποθήκη για παλαίωση μέσα σε δρύινα βαρέλια των 500 λίτρων.


Η Βαγγελιώ Σπηλιωτάκη εντυπωσίασε τον πρίγκιπα Κάρολο (pics-vid)\nΟ πρίγκιπας Κάρολος και η σύζυγός του Καμίλα βρέθηκαν στις Αρχάνες στην Κρήτη και μετά τις ρακές, έσπασαν το πρωτόκολλο και έκανε ερωτήσεις στην καλλονή φοιτήτρια Βαγγελιώ Σπηλιωτάκη που βρισκόταν δίπλα του.\nΗ Βαγγελιώ Σπηλιωτάκη, είναι από τις Αρχάνες και είναι φοιτήτρια στο Ρέθυμνο, στο Παιδαγωγικό Τμήμα.\nΗ ίδια είπε για τον διάδοχο του Βρετανικού θρόνου πως ήταν πολύ άνετος, ακομπλεξάριστος και ευχάριστος, κάτι που φάνηκε άλλωστε από το γεγονός πως τόσο ο ίδιος, όσο και η σύζυγος του Καμίλα, «έσπασαν» ένα πρωτόκολλο αιώνων.\nΜεταξύ άλλων, ενώ δεν επιτρεπόταν ούτε να τον ακουμπήσουν, εκείνος χόρεψε τελικά μαζί με τους χορευτές από το «Εργαστήρι Κρητικής Έκφρασης» της κ. Αντωνίας Παντελακη.\nH Βαγγελιώ είναι χορεύτρια από τα 4 της χρόνια και έχει πάρει μέρος σε πολλές εκδηλώσεις. Όπως όμως είπε, αυτή η εκδήλωση ήταν πραγματικά μια ξεχωριστή στιγμή για την ίδια.


ΒΑΣΙΛΗΣ ΤΣΙΟΤΡΑΣ: Ο απολογισμός της χρονιάς για τον Ατλαντα\n«Άλλη μια χρονιά τελείωσε και φέτος με την ομάδα να καταφέρνει να μείνει στην Γ1 κατηγορία δύο αγωνιστικές πριν το τέλος της σεζόν.\nΜια χρονιά με δυσκολίες στην αρχή καθώς μάθαμε σε ποια κατηγορία θα αγωνιζόμαστε 3 ώρες πριν την κλήρωση.\nΜε πίστη, πολύ δουλειά και σωστό πλάνο καταφέραμε να κάνουμε σωστές επιλογές σε παίχτες και να μείνουμε στην κατηγορία.\nΤο ξεκίνημα δεν ήταν το ιδανικό. Ομάδα χωρίς ομοιογένεια, χημεία, επικοινωνία. Με την πάροδο του χρόνου όλα αυτά βρέθηκαν στα αποδυτήρια και βγήκαν στο γήπεδο. Μετά ήρθαν οι τραυματισμοί σε παίχτες κλειδιά για την ομάδα μας όμως η ομάδα έδειξε μέταλλο και κατάφερε με τα παιδιά από τον πάγκο να ανακάμψει και να καταφέρει να μείνει στην κατηγορία.\nΩς προπονητής αυτής της ομάδας θέλω να ευχαριστήσω όλους όσους βοήθησαν για αυτήν την παραμονή.\nΑρχικά τον αντιπρόεδρο της ομάδας Αστεριάδη Αλέξανδρο που ανέλαβε όλο το οικονομικό κομμάτι της ομάδας.\nΦέτος είχα την τύχη και την χαρά να έχω στον πάγκο την βοήθεια τριών ανθρώπων που ήταν πολύ σημαντικοί οι ρόλοι που τους ανέθεσα και με βγάλανε ασπροπρόσωπο στην επιλογή αυτή.\nΠρώτος ο άμεσος βοηθός μου Ζόγγας Γιώργος, ένας άνθρωπος γεμάτος θετική ενέργεια και θέληση για το καλύτερο.\nΔεύτερος ο Καραμπάσης Αλέξανδρος ως team manager στην ομάδα ήταν πάντα εκεί για τα παιδιά.\nΤρίτος είναι ένας άνθρωπος που πίστεψε στο πλάνο και σε μένα προσωπικά και από έφορος ομάδας Γ εθνικής ήρθε να ασχοληθεί και να ξοδέψει το χρόνο του (έχει και τέσερα παιδιά) και τις γνώσεις του στον Άτλαντα. Αυτός είναι ο Τσαπάρας Νεόφυτος.\nΠάμε τώρα στους παίχτες. Το καλοκαίρι όπως είπα ήταν δύσκολο έφυγαν από την ομάδα σχεδόν το 80% των παιχτών. Μείναμε με μια πεντάδα παιχτών και έπρεπε να βρούμε του υπόλοιπους. Αυτοί ήταν ο Χρηστίδης Μάκης, Πιταρούδης Δημήτρης, Μηνάς Λεωνίδας, Πασαλής Γιάννης και ο Σταθόπουλος Βαγγέλης (οι τρεις τελευταίοι ήταν και οι αρχηγοί της ομάδας). Επέστρεψε ο Μπίτος Θανάσης και έτσι γίναμε έξι. Τους ευχαριστώ από τα βάθη της ψυχής μου για την εμπιστοσύνη και ελπίζω να είναι και την επόμενη χρονιά μαζί μου για ένα ακόμα ταξίδι με την ομάδα.\nΤο φετινό ρόστερ της ομάδας: Αλατζάς Γιάννης , Γιουμίδης Θανάσης , Λαζαρίδης Γιώργος , Πελέχας Ανδρέας , Μιμήκος Αλέξης , Φαλιάγκας Αλέξης , Φαλιάγκας Μιχάλης , Καντούρης Νίκος , Γιανουλίδης Ηλίας , Κοτσίδης Κώστας και Κορπέτης Κώστας όλοι τους πολύ καλά παιδιά και πολύ καλοί χαρακτήρες όπου μαζί με τους υπόλοιπους κάναμε ένα πολύ δυνατό ρόστερ και τους ευχαριστώ πολύ για την πίστη τους σε μένα και την ομάδα.\nΦέτος καταφέραμε να έχουμε δίπλα μας και χορηγούς αυτοί ήταν οι Mirror cafe bar, Ρangea, Moto Μαυρουδής, Computer service center, Κουφώματα πόρτες Ζάχαρης, Παλιό Τέρμα ξηροί καρποί, Γραφείο τελετών Παρασκευόπουλος Γιάννης, Συνεργείο αυτοκινήτων Μωραϊτης Αγγελος, Απορρυπαντικά -χαρτικά Δέλλας, Ηλεκτρολογικός εξοπλισμός Τσιούσιας, Βασομηχανική Καντούρης, Καφέ μέρα καλημέρα και τον μεγάλο μας χορηγό το μικροβιολογικό εργαστήριο Riva lab. Τους ευχαριστούμε όλους για την πολύτιμη βοήθειά τους και ευχόμαστε να είναι μαζί μας και του χρόνου γιατί τα καλύτερα έρχονται.\nΤέλος ευχαριστούμε όλους τους κατόχους της κάρτας μέλους της ομάδας και τους φίλους που ήρθαν να μας δουν σε αυτήν την δύσκολη χρονιά. Μακάρι να τους έχουμε μαζί μας και ακόμα περισσότερους την επόμενη».


EvrytaniaSport: Μπασκετικές Προβλέψεις(7/4)\nΤελευταία αγωνιστική στην Ευρωλίγκα και τα σενάρια πρόκρισης των ομάδων πολλά. Εμείς θα προτιμήσουμε να απέχουμε από αυτή τη διαδικασία και θα ασχοληθούμε με το ζευγάρι της Άλμπα Βερολίνου με τον Ερυθρό Αστέρα.\nΗ Άλμπα θέλει να τελειώσει με νίκη τις φετινές υποχρεώσεις της στη διοργάνωση, όπου η πορεία της δεν μπορεί να χαρακτηριστεί επιτυχημένη. Η ομάδα του κόουτς Ρενέσες πλήρωσε την έλλειψη βάθους στο ρόστερ κι έτσι η 16η θέση στην κατάταξη έχει έρθει ως φυσιολογικό επακόλουθο.4 ήττες στα 5 τελευταία παιχνίδια συμπλήρωσαν οι Γερμανοί που δεν διανύουν περίοδο φόρμας.\nΟ Ερυθρός Αστέρας μπορεί να χαρακτηριστεί ως η μεγάλη απογοήτευση της χρονιάς καθώς η δημιουργία της ομάδας το περασμένο καλοκαίρι έδινε ελπίδες για μια πολύ καλύτερη πορεία. Πολλά τα φετινά προβλήματα για τους Σέρβους με αλλαγές παιχτών και προπονητή στα μέσα της χρονιάς,ενω επλήγησαν και δύο φορές από κορονοιό. Σε κανένα σημείο της διοργάνωσης δεν κατάφεραν να βρούνε σταθερότητα στην απόδοση τους και δίκαια βρίσκονται στην 17η θέση της κατάταξης ,ξεπερνώντας μόνο την αποκαρδιωτική Κίμκι.\nΗ εκτίμηση είναι ότι θα παρακολουθήσουμε ένα ελεύθερο κι ευχάριστο παιχνίδι όπου αναμένεται οι επιθέσεις να έχουν τον πρώτο λογο.\nΠΡΟΤΑΣΗ:ΣΥΝΟΛΙΚΟΙ ΠΟΝΤΟΙ ΑΓΩΝΑ ΟΒΕΡ 157.5 ΜΕ ΑΠΟΔΟΣΗ 1.82..................ΓΙΑ ΟΣΟΥΣ ΘΕΛΟΥΝ ΝΑ ΡΙΣΚΑΡΟΥΝ ΠΕΡΙΣΣΟΤΕΡΟ ΣΥΝΟΛΙΚΟΙ ΠΟΝΤΟΙ ΕΡΥΘΡΟΥ ΑΣΤΕΡΑ ΟΒΕΡ 81.5 ΜΕ ΑΠΟΔΟΣΗ 2.62


Επισκευή iPad 3 - Serviceiphones.gr\nΕπισκευή New iPad 3 με αυθεντικό Digitizer! To iPad 3 ήρθε και είναι το νέο τεχνολογικό επίτευγμα…\nΑλλαγή LCD οθόνης iPad 3\nΕπισκευή New iPad 3 με αυθεντική LCD screen! Το iPad 3 διαθέτει μεγάλη οθόνη 9.7” με τεχνολογία…\nΑλλαγή LCD οθόνης και Digitizer iPad 3\nΤο εξελιγμένο tablet iPad 3 σίγουρα σας έχει ικανοποιήσει με τη μεγάλη του οθόνη υψηλής ανάλυσης των…\nΣε περίπτωση που σας βραχεί το αγαπημένο σας tablet iPad 3, ακολουθήστε άμεσα τις οδηγίες μας για…\nΜήπως η μπαταρία σας έχει σταματήσει να αποδίδει όπως παλιά; Το αγαπημένο σας iPad 3 δεν αντέχει…\nΑλλαγή πίσω όψης iPad 3\nΤο εξελιγμένο tablet iPad 3, όπως όλες οι φορητές συσκευές, είναι ευάλωτη σε πτώσεις και χτυπήματα, καθώς…\nΕπισκευή SIM card reader iPad 3\nΥποψιάζεστε πως έχει χαλάσει το SIM card reader του iPad 3 και χρειάζεται επισκευή; Πράγματι, έχει βλάβη…\nΕπισκευή SIM card case iPad 3\nΤο iPad 3 υποστηρίζει σύνδεση με το δίκτυο 3G. Βέβαια, για να αξιοποιήσετε αυτή τη δυνατότητα θα…\nΕπισκευή jack cable iPad 3\nΚάποιες φορές επιλέγετε να χρησιμοποιήσετε τα ακουστικά του iPad 3 για να ακούσετε τη μουσική σας ή…\nΕπισκευή dock connector iPad 3\nΜια πτώση ή ένα χτύπημα μπορούν να βλάψουν τη συσκευή σας και να της προκαλέσουν μόνιμη βλάβη.…\nΤο αγαπημένο σας iPad 3 είναι ευάλωτο σε πτώσεις και χτυπήματα, καθώς αυτά μπορεί να του προκαλέσουν…\nΕπισκευή ηχείου iPad 3\nΤο αγαπημένο σας iPad 3 διαθέτει εξαιρετικό μεγάφωνο υψηλών επιδόσεων. Η συχνή χρήση όμως ή κάποια χτυπήματα…\nΕπισκευή antenna GPS iPad 3\nΤο αγαπημένο σας iPad 3 ως μία φορητή συσκευή πολλαπλών χρήσεων μπορεί να χρησιμοποιηθεί και ως έμπιστο…\nΗ πίσω κάμερα του iPad 3 είναι στη διάθεσή σας για να τραβήξετε ποιοτικές φωτογραφίες με την…\nΕπισκευή antenna Wi-Fi iPad 3\nΗ κεραία Wi-Fi του iPad 3 είναι υπεύθυνη για τη λήψη του σήματος Wi-Fi από τη συσκευή…\nΕπισκευή antenna 3G iPad 3\nΔυσκολεύεστε να πιάσετε σήμα 3G με το iPad 3; Μήπως το σήμα που δέχεστε είναι πολύ ασθενές;…\nΕπισκευή Volume button iPad 3\nΑν η αγαπημένη σας συσκευή σας έπεσε κι έχει πάθει ζημιά το volume button, θα είναι δύσκολο…\nΑντιμετωπίζετε προβλήματα με το Silent button της συσκευής σας iPad 3; Μπορεί να αντιμετωπίζετε δυσκολία κάθε φορά…\nΕπισκευή on-off button iPad 3\nΗ αγαπημένη σας συσκευή δέχτηκε πτώση ή χτύπημα και προκλήθηκε ζημιά στο κουμπί on-off button; Τώρα, κάθε…\nΕπισκευή home button cable iPad 3\nΔεν ανταποκρίνεται το κεντρικό Home button του iPad 3; Ίσως η συσκευή σας να έχει παρουσιάσει αυτή…\nΑν έχει δεχτεί χτύπημα το κεντρικό button του iPad 3 σας, είναι πολύ πιθανό να σας έχει…\nΕπισκευή volume, silent, power cable iPad 3\nΗ αγαπημένη σας συσκευή tablet iPad 3 σας προσφέρει ατελείωτες ώρες διασκέδασης. Παράλληλα αποτελεί και ένα εξαίσιο εργαλείο εργασίας καθώς με την ασύρματη σύνδεση στο διαδίκτυο έχετε άμεση πρόσβαση στα αρχεία σας.\nΦυσιολογικό επακόλουθο της φθοράς που προκαλεί η συνεχής χρήση είναι οι διάφορες βλάβες που πιθανώς αντιμετωπίζετε. Η δυσλειτουργία των εργονομικών πλήκτρων μπορεί να σας προκαλέσει δυσφορία και δυσκολίες κατά την χρήση. Η αδυναμία σύνδεσης στο διαδίκτυο θα μειώσει κατακόρυφα την χρηστικότητα της συσκευής σας.\nΔεν έχετε παρά να απευθυνθείτε στο έμπειρο τεχνικό προσωπικό του serviceiphones.\nΟι πιστοποιημένοι τεχνικοί μας θα ελέγξουν την συσκευή σας και θα σας ενημερώσουν για τον τύπο της βλάβης και τις λεπτομέρειες της. Θα συζητήσετε για τις πιθανές λύσεις και θα επιλέξετε την κατάλληλη για την περίπτωση σας.\nΟι έμπειροι τεχνικοί μας διαθέτουν την κατάλληλη τεχνογνωσία για να ολοκληρώσουν την επισκευή του iPad 3 με επιτυχία. Θα χρησιμοποιήσουμε, όπως πάντα, διαλεγμένα ΟΕΜ ανταλλακτικά υψηλής ποιότητας και προδιαγραφών. Με αυτή την κίνηση εγγυόμαστε το καλύτερο δυνατό τελικό αποτέλεσμα.\nΜπορείτε να επιλέξετε έναν από τους διαθέσιμους τρόπους που θα παραλάβουμε την συσκευή σας. Μπορείτε να έρθετε στο εργαστήριο μας ή να μας στείλετε το iPad 3 ταχυδρομικώς με courier.\nΑφού παραλάβουμε το iPad 3 και μετά από συνεννόηση μαζί σας θα προχωρήσουμε στην αποκατάσταση της βλάβης. Μετά την επιτυχή ολοκλήρωση της επιδιόρθωσης θα κληθείτε να επιλέξετε ένα από τα σημεία παραλαβής του iPad 3 σας ή θα σας αποστείλουμε την συσκευή σας ταχυδρομικώς.


DIMOSIO SXOLEIO - Ο εκπαιδευτικός της αρεσκείας σας μοιάζει με τέρας\nΚύριε υπουργέ κοιτάξτε με, εγώ είμαι το δημιούργημά σας. Είμαι ο καθηγητής του δικού σας προτύπου, της αρεσκείας σας.\nΣυγχαρητήρια λοιπόν τα καταφέρατε. Μόνο θυμηθείτε για λίγο την ιστορία ενός άλλου γνωστού δημιουργού του Δρ Φρανκενστάιν.\nΞέρετε εκείνου του Βρετανού γιατρού που στην προσπάθειά του να δημιουργήσει ένα νέο ανθρώπινο ον κατέληξε να δίνει ζωή σε ένα πλάσμα που είχε χάσει καθετί ανθρώπινο.\nΤο πρωτότυπο της ιστορίας αυτής ήταν ότι είχαμε μια από τις σπάνιες φορές που ο αναγνώστης ή ο θεατής ταυτιζότανε με τον κακό της υπόθεσης ,με το τέρας. Έριξε την ευθύνη στον δημιουργό και όχι στο δημιούργημα του. Καμαρώστε με λοιπόν.\nΕγώ ο εκπαιδευτικός της αρεσκείας σας θα φροντίζω, σαν να είμαι μαθητής, να φωνάζω παρών όταν θα βγει το απουσιολόγιο. Δεν θα διακινδυνέψω να μείνω από απουσίες. Οι διευθυντές θα μου λένε «8 με 2» και οι συνδικαλιστές «το διδακτικό σου ωράριο» αλλά εγώ, που θέλω να έχω το κεφάλι μου ήσυχο, θα επιλέξω το πρώτο και ας λένε άλλα οι νόμοι.\nΕγώ ο εκπαιδευτικός της αρεσκείας σας θα αξιολογούμαι στον πίνακα, σαν να είμαι μαθητής που πρέπει να πει το ποίημα. Ο βαθμός μου θα ανεβαίνει μόνο αν τα πάω καλά, ενώ υπάρχει ο κίνδυνος να μένω και στον τόπο και να κόβομαι ως ανεπαρκής. Ως καθηγητής πρότυπο θα κάνω ένα πρότυπο μάθημα μια φορά κάθε δυο χρόνια όταν θα αξιολογούμαι από την επιτροπή. Θα είμαι από τρεις μέρες πριν προειδοποιημένος και πολύ καλά διαβασμένος. Θα επιλέγω ένα καλό τμήμα μαθητών για να έχω συμμετοχή. Kαι να τα σχέδια μαθήματος, και να ο διαδραστικός πίνακας και να τα φύλλα εργασίας. Οι μαθητές θα με κοιτάνε αποσβολωμένοι και το μόνο που θα σκέφτονται είναι ότι «θέλουμε τον καθηγητή μας πίσω». Δεν χρειάζεται όμως καθόλου να ανησυχούν. Από την επόμενη κιόλας μέρα τα πράγματα θα είναι όπως και πριν.\nΕγώ ο εκπαιδευτικός της αρεσκείας σας θα πρέπει, σαν να είμαι μαθητής που εφαρμόζει τον κανονισμό του σχολείου, να τηρώ πιστά το καθηκοντολόγιο. Αυτό προβλέπει πέρα από τα διδαχτικά μου καθήκοντα και τα διοικητικά που θεωρούνται πλέον πιο σημαντικά. Εξωδιδακτικές εργασίες, γραμματειακή υποστήριξη, φύλαξη του χώρου. Aναι και μάθημα, μην το ξεχάσω. Ο διευθυντής του σχολείου θα με αξιολογεί στα διοικητικά μου καθήκοντα και θα του είναι πολύ δύσκολο να αντισταθεί στο να εκμεταλλευθεί τη νέα του δικαιοδοσία, ξεχνώντας ότι μέχρι χτες ήταν ένας από εμάς. Οποιοδήποτε ¨όχι¨ μου μπορεί να εκλαμβάνεται ως άρνηση καθήκοντος και να τιμωρείται παραδειγματικά και για τη συμμόρφωση των υπολοίπων.\nΕγώ ο εκπαιδευτικός της αρεσκείας σας θα πρέπει, σαν να είμαι μαθητής, να έχω διαγωγή κοσμιοτάτη. Αλλιώς θα κινδυνεύω λόγω αναξιοπρεπούς συμπεριφοράς να τίθεμαι με τη παραμικρή αφορμή σε αργία και σε διαθεσιμότητα. Πρέπει να προσέχω τι λέω και σε ποιόν το λέω, πρέπει να τρέμω κάθε φορά που θα αυξήσω τον τόνο της φωνής μου, κάθε φορά που θα βάζω ένα βαθμό μη τυχόν εξαγριωθεί ένας γονέας και με κυνηγήσει. Όταν αναλαμβάνω μια σχολική γιορτή θα φοβάμαι μήπως γύρει από την μια ή την άλλη μεριά και με πούνε εξτρεμιστή. Φωνή δικιά μου δεν θα έχω πια. Θα κοιτάζω να είναι το κεφάλι μου χαμηλά όταν θα περάσει η φαλτσέτα που θερίζει.\nΕγώ ο εκπαιδευτικός της αρεσκείας σας θα πρέπει, σαν να είμαι μαθητής, να μαζεύω τυπικά προσόντα. Άψυχα χαρτιά που τα συγκέντρωσα με το ζόρι γι’ αυτό και δεν έχουν καμία αξία. Επιμορφώσεις, σεμινάρια, μεταπτυχιακά μόνο και μόνο για τα μόρια της αξιολόγησης. Και εγώ ένας εκπαιδευτικός ανταγωνιστικός που με κλεφτές ματιές θα συγκρίνεται με τον διπλανό του και θα νοιάζεται μόνο για τη δική του αναρρίχηση και ας είναι εις βάρος όλων των άλλων. Η λέξη ¨συνάδελφος¨ θα έχει μουσειακή αξία μόνο. Το ¨εγώ¨ θα πανηγυρίζει και θα αποθεώνεται . «Χαίρε Καίσαρ! Οι μελλοθάνατοι σε χαιρετούν».\nΕγώ ο εκπαιδευτικός της αρεσκείας σας θα είμαι ο άνθρωπος πολύ-εργαλείο, ο άνθρωπος ορχήστρα, ο εξεταστής, ο επιτηρητής, ο παιδονόμος, ο παιδοφύλακας και άλλα τέτοια ¨αλλότρια καθήκοντα¨. Η παιδαγωγική θα είναι μόνο θέμα που πέφτει στον ΑΣΕΠ. Θα είμαι αυτός που θα ξοδεύει τις ανάσες του άσκοπα και το μόνο που θα μένει για τους μαθητές του θα είναι το λαχάνιασμα του. Που θα τρέχει από αίθουσα σε γραφείο, από σχολείο σε σχολείο, από πόλη σε πόλη αλλά θα έχει για παρηγοριά του να τον περιμένει, όταν θα γυρίζει στο σπίτι κατάκοπος, την ωραία του οργανική.\nΕγώ ο εκπαιδευτικός της αρεσκείας σας, σας υπόσχομαι κύριε υπουργέ μου ότι δεν πρόκειται να ξαναπεταχτώ μες στη μέση του δρόμου που διαβαίνετε. Για τις απεργίες και τις πορείες δεν φταίω εγώ ,με παρασύρανε. Τώρα θα μαζευτώ τόσο που θα γίνω αριθμός και δεν θα φέρω καμία αντίρρηση αν τον φωνάξουνε στην επόμενη κλήρωση πλεοναζόντων και ανεπαρκών .\nΑλλά για μια στιγμή. Κάτι γίνεται!! Κάτι ακούγεται!! Είναι η καρδιά μου που άρχισε πάλι να χτυπάει όταν την ξύπνησαν οι παιδικές φωνές. Ε λοιπόν όχι κύριε, αρνούμαι, δεν σας δέχομαι ως δημιουργό μου. Δεν ξεγελιέμαι από τα δώρα του Μεγάλου Αδελφού τύπου «myschool» αφού στην ουσία πρόκειται για «yourschool» και τίποτα περισσότερο. Αρνούμαι να παίξω το νούμερό μου σε αυτό το «περιπλανώμενο τσίρκο τεράτων». Θα συνεχίσω να συμμετέχω στη παιδική παράσταση που έχει πάντα «happyend» και χειροκροτήματα μικρών χεριών.\nΠερισσότερα σε αυτή την κατηγορία: « Εξαιτίας των κενών κάνουν μάθημα τρεις μέρες τη βδομάδα !!! ΚΥΣΔΕ: Συνεδρίαση για απόλυση καθηγητή »


«Ντου» από παντού! (ΑΠΟΕΛ) | Goal News Cy\nΑ' ΚΑΤΗΓΟΡΙΑΑΠΟΕΛ«Ντου» από παντού! (ΑΠΟΕΛ)\n«Ντου» από παντού! (ΑΠΟΕΛ)\nΑπό κάθε μέρος της Αγγλίας, την Κύπρο και όχι μόνο ο φίλοι του ΑΠΟΕΛ θα κάνουν «ντου» αύριο βράδυ στο Γουέμπλεϊ. Υπολογίζονται 6000+ ΑΠΟΕΛίστες να στηρίξουν την προσπάθεια των ποδοσφαιριστών του Γιώργου Δώνη κόντρα στην Τότεναμ.


ΕΙΔΗΣΕΙΣ 18/11/2018 - 14:40 | Author: Newsroom\n– Λίγο πριν τον ηρωϊκό του θάνατο στο κρησφύγετό του, ο λοχίας του Τμήματος Ανιχνεύσεως Εγκλημάτων, ΣαλίμΓιαβούζ, άκουσε όλο τον διάλογο μεταξύ του Κυριάκου Μάτση και του μεταφραστή, και κατέθεσε αργότερα: Άκουσα τον μεταφραστή να λέει στα ελληνικά: «Μάτση, Μάτση, πιάστηκες στο κρησφύγετο. Δεν υπάρχει πιθανότητα να δραπετεύσεις. Παραδώσου».Στην συνέχεια, άκουσα μια βαρειά φωνή, που φαινόταν ότι ερχόταν κάτω από το δάπεδο, ν’ απαντά στα ελληνικά: «Δεν παραδίδομαι». Ο μεταφραστής κατόπιν ρώτησε: «Πόσοι είστε εκεί κάτω;».Και η φωνή απάντησε: «Τρεις». Ο μεταφραστής ακολούθως ρώτησε: «Πόσα όπλα έχετε μαζί σας;». Και η φωνή απάντησε: «Δυο». Ο μεταφραστής ξαναρώτησε: «Έχετε βόμβες;». Και η φωνή απάντησε εκ νέου: «Έχουμε βόμβες».Ο μεταφραστής, τότε, τους πρότεινε: «Ελάτε ένας, ένας, άοπλοι και παραδοθείτε». Η φωνή απάντησε: «Δύο πρόσωπα έρχονται άοπλα – μην τους πυροβολήσετε». Ο μεταφραστής ρώτησε: «Εσύ τι θα κάμεις;».Η φωνή απάντησε: «Θα δω τι θα κάνω με τον εαυτό μου. Εάν δεν θέλετε να πολεμήσετε, είναι καλύτερα να φύγετε από το δωμάτιο». Τον καλούν ξανά να παραδοθεί: «Όχι. Δεν παραδίδομαι. Αν θα βγω, θα βγω πυροβολώντας». Και έτσι, το γενναίο τέκνο αυτής της υπερήφανης γης -για την οποία ο Γιώργος Σεφέρης έγραψε, ασφαλώς όχι τυχαία, το «Κύπρον ου μ' εθέσπισεν (οικείν Απόλλων)»- έπεσε μαχόμενος υπέρ του υπερτάτου, πανανθρώπινου αγαθού της Ελευθερίας.\nNews Tag: ΚΥΠΡΟΣΠΑΥΛΟΠΟΥΛΟΣΠΡΟΕΔΡΟΣ ΤΗΣ ΔΗΜΟΚΡΑΤΙΑΣ